ΜΑΚΗΣ ΒΟΡΙΔΗΣ: «ΙΔΙΩΤΙΚΗ ΑΣΦΑΛΙΣΗ ΣΤΟΝ ΕΛΓΑ ΧΩΡΙΣ ΕΠΙΠΛΕΟΝ ΚΟΣΤΟΣ ΓΙΑ ΤΟΥΣ ΑΓΡΟΤΕΣ» | TASTV.gr | Τα νέα της Πέλλας LIVE\nΜΑΚΗΣ ΒΟΡΙΔΗΣ: «ΙΔΙΩΤΙΚΗ ΑΣΦΑΛΙΣΗ ΣΤΟΝ ΕΛΓΑ ΧΩΡΙΣ ΕΠΙΠΛΕΟΝ ΚΟΣΤΟΣ ΓΙΑ ΤΟΥΣ ΑΓΡΟΤΕΣ»\nΤετάρτη, 6 Νοέμβρη, 2019 - 10:37\nΤην πρώτη του ολοκληρωμένη συνέντευξη σε αγροτικό μέσο παραχώρησε στην «ΥΧ» ο υπουργός Αγροτικής Ανάπτυξης και Τροφίμων, Μάκης Βορίδης. Σε μία εφ’ όλης της ύλης συνέντευξη, ο κ. Βορίδης τοποθετείται σε μια σειρά ζητημάτων που απασχολούν τον αγροτικό κόσμο της χώρας. Μεταξύ άλλων, αναφέρεται στο επικείμενο νομοσχέδιο για τους συνεταιρισμούς, στο νέο αυστηρό νομοθετικό πλαίσιο για τις ελληνοποιήσεις, στις πρόσφατες φορολογικές ελαφρύνσεις για την ενίσχυση του εισοδήματος των παραγωγών και στις κόκκινες εθνικές γραμμές ενόψει της νέας ΚΑΠ. Ο υπουργός αποσαφηνίζει ότι η είσοδος των ιδιωτών στην αγροτική ασφάλιση παράλληλα με τον ΕΛΓΑ θα πραγματοποιηθεί χωρίς πρόσθετο κόστος για τους αγρότες, ενώ τονίζει την ανάγκη άμεσης εξασφάλισης της βιωσιμότητας του Οργανισμού. Επίσης, αναφέρεται στο σχέδιο του ΥπΑΑΤ για σύσταση Αγροτικών Επιμελητηρίων «α λα γαλλικά» και ανοίγει τα χαρτιά του για το θέμα της μετάβασης του αγροτικού τομέα στην ευφυή γεωργία, τονίζοντας ότι η αξιοποίηση των ψηφιακών τεχνολογιών από τους αγρότες αποτελεί προτεραιότητα του υπουργείου και στρατηγικό στόχο της ΚΑΠ.\n1 Τόσο ο πρωθυπουργός όσο και εσείς έχετε δηλώσει ότι στην πρώτη γραμμή του αναπτυξιακού σχεδίου της χώρας βρίσκεται ένας ανταγωνιστικός γεωργικός τομέας με μειωμένο κόστος παραγωγής. Πώς σκοπεύετε να το υλοποιήσετε αυτό;\nΓια μία χώρα κατ’ εξοχήν αγροτική, όπως η Ελλάδα, επιβάλλεται ο πρωτογενής της τομέας να αποτελεί τη «ναυαρχίδα» της οικονομίας της. Και αυτό επιδιώκουμε να εξασφαλίσουμε μέσα από μια δέσμη μέτρων και πολιτικών, με στόχο την προσέλκυση επενδύσεων, ταυτόχρονα με τη μείωση του κόστους παραγωγής στο χωράφι. Η δική μας πολιτική –σε αντίθεση με την πολιτική της προηγούμενης κυβέρνησης– είναι φιλική και όχι εχθρική προς τις επενδύσεις, γιατί για εμάς η ανάπτυξη περνά μέσα από αυτές.\nΣκοπεύουμε, λοιπόν, να αξιοποιήσουμε στοχευμένα όλα τα διαθέσιμα εργαλεία για την επαρκή χρηματοδότηση του πρωτογενούς τομέα, όπως είναι το Πρόγραμμα Αγροτικής Ανάπτυξης, ο νέος επενδυτικός νόμος, καθώς και χρηματοδοτικά εργαλεία που προσφέρει η ΕΕ. Ήδη, η συμφωνία που υπέγραψε το ΥΠΑΑΤ με το Ευρωπαϊκό Ταμείο Ανάπτυξης θα επιτρέψει να χορηγηθούν 400 εκατ. ευρώ χαμηλότοκα δάνεια στους παραγωγούς μας. Παράλληλα, παίρνουμε μέτρα που θα μειώνουν τη γραφειοκρατία και τις χρονοβόρες διοικητικές διαδικασίες αδειοδότησης των νέων επενδύσεων (όπως π.χ. στις σταβλικές εγκαταστάσεις), μειώνοντας παράλληλα τον φόρο των επιχειρήσεων από το 28% στο 20% εντός διετίας.\n2 Θα υπάρξουν κίνητρα για την επίτευξη όλων αυτών;\nΗ παροχή κινήτρων στους παραγωγούς για τη στροφή τους σε νέες, υψηλής προστιθέμενης αξίας καλλιέργειες και προϊόντα, που θα προάγουν τα ανταγωνιστικά πλεονεκτήματα της ελληνικής γης, βρίσκεται ψηλά στην ατζέντα μας.\nΌπως όλοι οι πολίτες, έτσι και οι αγρότες θα απολαύσουν τις φορολογικές ελαφρύνσεις, που θα έρθουν μέσα από τη μείωση του ΕΝΦΙΑ (ήδη υλοποιήθηκε), του ΦΠΑ και του εισαγωγικού φορολογικού συντελεστή εισοδήματος στο 9% για τα πρώτα 10.000 ευρώ. Η φορολογία στα συνεταιριστικά σχήματα πέφτει στο 10%. Και όλα αυτά, μαζί με έναν αποτελεσματικό ελεγκτικό μηχανισμό για την τιμωρία όσων παραβαίνουν τη νομοθεσία προς ζημία όλων μας.\nΣτόχος μας είναι να διαμορφώσουμε ένα εκσυγχρονισμένο παραγωγικό μοντέλο για τον αγροτικό τομέα, που θα προσφέρει ανταγωνιστικά ποιοτικά προϊόντα στην εσωτερική και παγκόσμια αγορά και αυξημένα εισοδήματα για τους αγρότες μας, συμβάλλοντας δυναμικά στο ΑΕΠ της χώρας. Και για αυτό εργαζόμαστε.\n3 Έχετε πει ότι η μετάβαση στην ευφυή γεωργία βρίσκεται στον πυρήνα της αγροτικής σας πολιτικής. Ποιο είναι το σχέδιό σας και ποια\nτα βήματα που περιλαμβάνει;\nΕίναι αλήθεια ότι η μετάβαση στην ευφυή γεωργία αποτελεί αναπόσπαστο μέρος της συνολικής μας επενδυτικής πολιτικής για τον αγροδιατροφικό τομέα. Βρισκόμαστε στο κατώφλι της εποχής που η τεχνολογία αλλάζει άρδην τη ζωή μας και δημιουργεί πλήθος προκλήσεων, αλλά και ευκαιριών. Σε αυτήν τη δεδομένη στιγμή, η ελληνική γεωργία δεν μπορεί να μείνει πίσω.\nΗ υιοθέτηση της νέας τεχνολογίας στο χωράφι και, πρωτίστως, η εξοικείωση και η εκπαίδευση των παραγωγών στη χρήση της, αποτελούν για εμάς μέγιστη προτεραιότητα, ενώ συνιστούν ταυτόχρονα και στρατηγικό στόχο για τη νέα ΚΑΠ. Η ευφυής γεωργία προσφέρει τη δυνατότητα στους αγρότες να παράγουν με ακρίβεια και με μειωμένο κόστος, οδηγώντας σε αύξηση του εισοδήματός τους. Παράλληλα, συμβάλλει στον εξορθολογισμό της χρήσης των γεωργικών μηχανημάτων, των φυτοφαρμάκων, των λιπασμάτων και των διαθέσιμων φυσικών πόρων. Ήδη, σήμερα, μέσα από τα σχέδια βελτίωσης που ξεμπλοκάρουμε, δίνεται η δυνατότητα χρηματοδότησης για νέα μέσα τεχνολογίας. Μέσα που μειώνουν το κόστος παραγωγής, διασφαλίζουν την ποιότητα των προϊόντων, διευκολύνουν την ιχνηλασιμότητα των τροφίμων, προστατεύουν την παραγωγή κατά τη μεταφορά της, ενώ προσφέρουν μια σειρά πολύτιμων πληροφοριών και στοιχείων για τους παραγωγούς, τη δημόσια διοίκηση, τους καταναλωτές. Από το χωράφι μέχρι το ράφι, από τον παραγωγό μέχρι τον καταναλωτή, η τεχνολογία γίνεται σύμμαχος και ενισχύει τη δυναμική και τα ανταγωνιστικά πλεονεκτήματα του αγροδιατροφικού μας τομέα.\n4 Για να γίνουν όλα αυτά, όμως, δεν απαιτείται και η κατάλληλη επιμόρφωση;\nΗ εκπαίδευση των αγροτών στη νέα τεχνολογία και η εξοικείωσή τους με αυτήν έχει ειδικό βάρος για εμάς, ούτως ώστε να διαπιστώσουν τα οφέλη από τη χρήση της και να αποφασίσουν να επενδύσουν σε αυτήν, αφήνοντας πίσω ξεπερασμένες πρακτικές.\nΑυτήν τη στιγμή, γίνονται οι απαραίτητες διαβουλεύσεις για την ολοκλήρωση του σχεδιασμού της στρατηγικής μας και σύντομα θα μπορούμε να ανακοινώσουμε τα αναγκαία βήματα για τη μετάβαση του αγροτικού μας τομέα στην ευφυή γεωργία.\n5 Τι θα γίνει με το Μέτρο των Γεωργικών Συμβούλων, που αποτελεί κατά πολλούς προϋπόθεση για την επιτυχή εφαρμογή άλλων σημαντικών Μέτρων του ΠΑΑ;\nΧρειαζόμαστε ένα σύγχρονο, λειτουργικό και αξιόπιστο σύστημα γεωργικών συμβούλων. Ένα σύστημα που θα αποτελεί ικανό δίχτυ στήριξης του κόπου των παραγωγών και θα συνδράμει στη βελτιστοποίηση των αποτελεσμάτων της εργασίας τους.\nΗ καθυστέρηση που παρατηρήθηκε αναφορικά με το Μέτρο των Γεωργικών Συμβούλων αποκαθίσταται, καθώς ο ΕΛΓΟ ήδη από τον Αύγουστο έχει προβεί στην αξιολόγηση πλέον των 3.500 αιτήσεων που υπεβλήθησαν στο πλαίσιο του μέτρου. Μετά την επιμόρφωση και την πιστοποίηση που θα λάβουν, θα εγγραφούν στο σχετικό μητρώο συμβούλων και θα είναι διαθέσιμοι για αξιοποίηση από τους αγρότες της χώρας μας.\n■ ΤΟ ΣΥΝΕΤΑΙΡΙΣΤΙΚΟ ΝΟΜΟΣΧΕΔΙΟ\n6 Έχουν προταθεί διάφορα μέτρα για ένα νέο ξεκίνημα για τη λειτουργία των συνεταιρισμών. Σε ποιες παρεμβάσεις θα προβείτε;\nΣταθεροί στις προεκλογικές μας δεσμεύσεις, προχωράμε στη θέσπιση του νέου νόμου για τα αγροτικά συνεταιριστικά σχήματα. Ενός νόμου που προκύπτει μετά από έναν ευρύ, ανοιχτό και ουσιαστικό διάλογο με το σύνολο των εκπροσώπων του αγροδιατροφικού τομέα. Ενός νόμου που χαρακτηρίζεται από ευελιξία, διαφάνεια, λογοδοσία και εποπτεία στη λειτουργία των συλλογικών οργανώσεων. Ενός νόμου που τοποθετεί τον παραγωγό ξανά στο επίκεντρο, δίνοντάς του τον πρωταγωνιστικό ρόλο στη σκηνή της ελληνικής αγροτικής οικονομίας. Ενός νόμου που επαναφέρει τη διαπραγματευτική ισχύ στα χέρια των αγροτών, εκεί που άλλωστε πρέπει να ανήκει. Ενός νόμου που απομακρύνεται από τις κακοτοπιές του παρελθόντος, αλλά και από αναχρονιστικές αντιλήψεις, που στοίχισαν σε όλους μας. Ενός νόμου που συμβάλλει και στη μείωση του κόστους παραγωγής, μέσα από τη μείωση της φορολογίας των συνεταιρισμών στο 10%.\nΟ νόμος αυτός μπορεί να αποτελέσει τον θεμέλιο λίθο για την ανάπτυξη του πρωτογενούς μας τομέα, ο οποίος άλλωστε –και είμαι πεπεισμένος για αυτό– είναι ο τομέας που μπορεί να αλλάξει τους όρους του παιχνιδιού εντός και εκτός συνόρων της χώρας.\n7 Έχετε αναδείξει το θέμα της επαγγελματικής εκπροσώπησης των παραγωγών μέσω της δημιουργίας επιμελητηρίων. Μπορείτε να μας πείτε περισσότερα πάνω σε αυτό;\nΗ δημιουργία ενός Εθνικού Αγροτικού Επιμελητηρίου αποτελεί επίσης μία από τις κυβερνητικές μας δεσμεύσεις. Υπό το πρίσμα αυτό, ήδη έχουμε πραγματοποιήσει κύκλο επαφών με την Κεντρική Ένωση Επιμελητηρίων, αλλά και με εκπροσώπους των επιμελητηρίων ανά την επικράτεια, προκειμένου να δημιουργηθούν Αγροτικά Τμήματα στα υφιστάμενα επιμελητήρια.\nΗ κίνηση αυτή έρχεται να προσφέρει λύση στο διαχρονικό πρόβλημα της απουσίας των Ελλήνων αγροτών από τα θεσμικά όργανα, διαχωρίζοντας παράλληλα την αμιγώς παραγωγική δραστηριότητα από το συνδικαλιστικό κίνημα. Στα επόμενα βήματά μας, και με την ολοκλήρωση της συνεργασίας με τον επιμελητηριακό και αγροτικό κόσμο, περιλαμβάνεται η σύνταξη του σχετικού νομοσχεδίου, με την προοπτική της δημιουργίας Αγροτικού Επιμελητηρίου.\nΔεν έχουμε την πολυτέλεια να χρονοτριβούμε. Και δεν καταλαβαίνω γιατί για παράδειγμα τη στιγμή που η Γαλλία το έχει ήδη κάνει, γιατί να μην μπορεί και η Ελλάδα. Οι καλές πρακτικές αποτελούν παράδειγμα προς μίμηση. Διδασκόμαστε από αυτές και τις προσαρμόζουμε στα ελληνικά δεδομένα.\n8 Η φέτα είναι μια πονεμένη ιστορία και έχει ζητηθεί πολλάκις από τους κτηνοτρόφους η συνδρομή της πολιτείας. Προτίθεστε να κάνετε κάτι;\nΑπό τις πρώτες ενέργειές μου στο νέο υπουργείο ήταν να ανακαλέσω την υπουργική απόφαση του προκατόχου μου για τις διεπαγγελματικές ενώσεις. Μια απόφαση που είχε εκδοθεί βιαστικά και χωρίς να έχει προηγηθεί ουσιαστικός διάλογος και διαβούλευση με τους εμπλεκόμενους φορείς και ως τέτοια δημιουργούσε, δυστυχώς, περισσότερα θέματα από όσα έλυνε.\nΈχοντας, λοιπόν, ολοκληρώσει έναν κύκλο επαφών με τους εκπροσώπους πλήθους προϊόντων –συμπεριλαμβανομένης της φέτας– και επαγγελματικών κλάδων, φέρνουμε μέσα από τον συνεταιριστικό νόμο νέες διατάξεις, που έχουν στόχο να αφήσουν την απαραίτητη ελευθερία κινήσεων στις οργανώσεις να συνδιαμορφώσουν τη στρατηγική μας και να γεφυρώσουν και τις εσωτερικές τους διαφορές.\nΚοινός τόπος για όλους μας είναι η προστασία και η αναγνώριση του κορυφαίου αυτού ελληνικού αγαθού για το οποίο, όπως επανειλημμένως έχω τονίσει, δεν θα δείξουμε καμία ανοχή σε όσους «φλερτάρουν» με το ζήτημα των παράνομων ελληνοποιήσεων, το οποίο κοστίζει ακριβά και στο ίδιο το προϊόν και στην οικονομία μας. Το νέο νομοσχέδιο σκοπεύει να συγκεράσει τη σχετική ευρωπαϊκή νομοθεσία με τα αιτήματα και τα συμφέροντα των ομάδων παραγωγών.\n9 Μπορείτε να μας δώσετε κάποια παραδείγματα σχετικά με το πώς θα γίνονται οι έλεγχοι, μετά και τη δήλωση του πρωθυπουργού ότι «αυτοί που παρανομούν θα χάσουν τον ύπνο τους»;\nΟι ελληνοποιήσεις βρίσκονται στο επίκεντρο της κυβερνητικής πολιτικής για τον αγροδιατροφικό κλάδο. Αποτέλεσαν μία από τις κυριότερες προεκλογικές δεσμεύσεις του ίδιου του πρωθυπουργού και συνιστούν υψηλή προτεραιότητα για το ΥΠΑΑΤ. «Προς γνώση και συμμόρφωση», επαναλαμβάνω ότι δεν θα δείξουμε καμία ανοχή στους παραβάτες. Οι ελληνοποιήσεις διαβρώνουν ανεπανόρθωτα τη φήμη και την ποιότητα των προϊόντων μας, πλήττουν το εισόδημα των παραγωγών, συνιστούν ασέβεια απέναντι στους καταναλωτές. Ο ελεγκτικός μηχανισμός, λοιπόν, και θα εντατικοποιηθεί και θα αυστηροποιηθεί, ώστε να έχουμε πληρέστερους ελέγχους.\nΜέχρι το τέλος του έτους, θα είναι έτοιμο το νέο νομοθετικό πλαίσιο για την αντιμετώπιση των ελληνοποιήσεων και εντός του πρώτου εξαμήνου του 2020 η αναδιοργάνωση του ελεγκτικού μηχανισμού, με ένταση στους ελέγχους από σήμερα. Παράλληλα, προχωρά η ενιαιοποίηση των βάσεων δεδομένων των αρμόδιων φορέων του υπουργείου, ώστε να καταστεί εφικτή η ταυτοποίηση των κρεάτων από τον στάβλο έως το πιάτο του καταναλωτή, αξιοποιώντας το για 4,5 χρόνια αναξιοποίητο πρόγραμμα στήριξης διαρθρωτικών μεταρρυθμίσεων για την ιχνηλασιμότητα των τροφίμων. Ταυτόχρονα, ενισχύεται ο στόλος οχημάτων των ελεγκτών μας σε όλη την επικράτεια (μέσω διαδικασίας leasing), διευκολύνοντας το έργο τους και εξοικονομώντας πολύτιμους πόρους από τον κρατικό προϋπολογισμό.\n10 O ΕΛΓΑ διαχειρίζεται κυρίως εισφορές των αγροτών, παρά πόρους από τον κρατικό προϋπολογισμό. Πολλοί μιλούν για διεύρυνση ασφαλιστικών προγραμμάτων και καλύψεων. Σε ένα τέτοιο ενδεχόμενο, να περιμένουμε αυξημένα ασφάλιστρα; Aναφορικά με τις ιδιωτικές εταιρείες ασφάλισης, εξετάζετε να πάρουν μέρος στο υφιστάμενο ασφαλιστικό έργο του ΕΛΓΑ ή θα δούμε νέα συμπληρωματικά ασφαλιστικά προγράμματα;\nΟ ΕΛΓΑ είναι ένας Οργανισμός με πλήθος χρόνιων προβλημάτων, ενώ τα τελευταία τέσσερα χρόνια εμφανίζεται διαδοχικά ελλειμματικός. Όλα αυτά απαιτούν έναν ολοκληρωμένο επανασχεδιασμό και όχι λύσεις εμβαλωματικές, προκειμένου και οι αγρότες να απολαμβάνουν στο έπακρο τον ανταποδοτικό του χαρακτήρα, και η αγροτική παραγωγή να προστατεύεται, και ο κρατικός προϋπολογισμός να μην επιβαρύνεται.\nΌταν περιμένουμε από τους αγρότες να είναι συνεπείς στις υποχρεώσεις τους απέναντι στον Οργανισμό, καταβάλλοντας το ασφάλιστρο, πρέπει και ο ΕΛΓΑ να εμφανίζεται το ίδιο συνεπής απέναντί τους. Η είσοδος της ιδιωτικής ασφάλισης στον χώρο αυτόν δεν είναι κάτι εύκολο και αυτό το μαρτυρά και η μεγάλη αναμονή στην ολοκλήρωση της σχετικής αναλογιστικής μελέτης, την οποία δεν κατόρθωσε η προηγούμενη κυβέρνηση.\nΔεν ωφελεί, όμως, κανέναν το να «κλωτσάμε το τενεκεδάκι» για να περνάει ο καιρός και να μετακυλίεται το πρόβλημα στους επόμενους. Το ζητούμενο είναι να δοθεί λύση. Μια λύση που να βελτιώνει το πλαίσιο ασφάλισης της παραγωγής, χωρίς να επιβαρύνεται περαιτέρω το κόστος για τους αγρότες. Έχω ήδη κάνει μια πρώτη σειρά επαφών με ιδιωτικές ασφαλιστικές εταιρείες. Μελετάμε τις δυνατότητες για να παρουσιάσουμε ένα ολοκληρωμένο σχέδιο εις όφελος των παραγωγών.\n11 Να περιμένει κάτι ο κόσμος για τις εξισωτικές παλαιότερων ετών και πόσο άμεσα; Σκοπεύετε να διατηρήσετε ή να τροποποιήσετε το υφιστάμενο πλαίσιο των αιτήσεων ΟΣΔΕ;\nΚατ’ αρχάς, στόχος μας είναι να επαναφέρουμε ουσιαστικά κριτήρια επιλογής για τους πραγματικούς δικαιούχους κτηνοτρόφους, όσον αφορά την εξισωτική αποζημίωση. Αυτό το διάστημα γίνονται εκκαθαρίσεις με τον ταχύτερο δυνατό ρυθμό, ενώ ταυτόχρονα μόλις ορίσθηκαν και οι νέες διοικήσεις στους εποπτευόμενους φορείς. Για τις αιτήσεις ΟΣΔΕ, το υφιστάμενο πλαίσιο διατηρείται, ενώ προωθείται η καταγραφή των δηλώσεων των παραγωγών με τη χρήση νέων μέσων, ούτως ώστε και η γραφειοκρατία να μειωθεί και το διοικητικό βάρος να ελαττωθεί και ο χρόνος επεξεργασίας και ελέγχου των δηλώσεων να συντμηθεί.\n12 Ποιο είναι το χρονοδιάγραμμα των προσκλήσεων του ΠΑΑ που απομένουν;\nΚινούμαστε με γρήγορους ρυθμούς. Ήδη, για την ανάπτυξη των δασικών περιοχών (Μέτρο 8 του ΠΑΑ) ολοκληρώθηκε τις προηγούμενες μέρες συνάντηση με την ηγεσία του συναρμόδιου υπουργείου Περιβάλλοντος, για τα υπομέτρα 8.3 και 8.4, που αφορούν την πρόληψη και την αποκατάσταση φυσικών καταστροφών στα δάση.\nΠολύ σύντομα αναμένεται να ανοίξουν οι σχετικές προσκλήσεις, καθώς καταβάλλουμε όλες τις απαραίτητες ενέργειες για να έχουν συνταχθεί και να είναι έτοιμες εντός του έτους. Επίσης, έχουμε έρθει σε συνεννόηση με τους περιφερειάρχες και έχουμε εξασφαλίσει τη συνεργασία τους για προτεραιοποίηση και ταχεία αξιολόγηση των αιτήσεων και των σχετικών αποφάσεων ένταξης.\n13 Ποιες ενέργειες έχουν γίνει για την κατάρτιση Εθνικού Στρατηγικού Σχεδίου που προβλέπεται από τη νέα ΚΑΠ;\nΕίμαστε στη φάση οριστικοποίησης του τεχνικού συμβούλου που θα συντάξει το Σχέδιο, ενώ παράλληλα, στο πλαίσιο διαβούλευσης με τους εμπλεκόμενους φορείς και εταίρους, προγραμματίζουμε θεματικές ημερίδες σε διάφορες περιοχές της χώρας, για την ενημέρωσή τους και τη συγκέντρωση των προτάσεών τους.\nΕίναι αλήθεια ότι η νέα ΚΑΠ καλείται να συγκεράσει έναν σαφώς μικρότερο προϋπολογισμό από τη μία και ένα συνεχώς αυξανόμενο σε προκλήσεις και κλιματικές αλλαγές περιβάλλον από την άλλη. Επιπλέον, δεν πρέπει να ξεχνάμε ότι όλη η συζήτηση για τη νέα ΚΑΠ γίνεται ενόψει «Brexit», ενώ αναμένεται ταυτόχρονα η διαμόρφωση του επόμενου προϋπολογισμού της ΕΕ και η στελέχωση και η επόμενη ατζέντα της νέας Διεύθυνσης Γεωργίας της Ευρωπαϊκής Επιτροπής.\nΒασική προτεραιότητα της ελληνικής πλευράς, πάντως, είναι να εξασφαλίσει σταθερούς πόρους για τους Έλληνες παραγωγούς τα επόμενα χρόνια και ένα επαρκές περιθώριο ευελιξίας για τη διαχείριση των διαθέσιμων κονδυλίων από τη χώρα. Από εκεί και μετά, επιδιώκουμε την εξαίρεση των μικροκαλλιεργητών από τους ελέγχους της αιρεσιμότητας, ώστε να υπάρξει ουσιαστική απλούστευση στην εφαρμογή της πολιτικής μας, αλλά και ως μέτρο στήριξης των μικρών εκμεταλλεύσεων, που διαδραματίζουν πολύ βασικό ρόλο στην τοπική αγροτική οικονομία και το περιβάλλον.\nΠροσανατολιζόμαστε, επίσης, στη διατήρηση του 10% των επιχειρησιακών προγραμμάτων για τα οπωροκηπευτικά, ως ελάχιστη δαπάνη για το περιβάλλον και το κλίμα, όπως επίσης και τη συμπερίληψη των περιοχών με φυσικούς ή άλλους ειδικούς περιορισμούς στο υποχρεωτικό 30% των δαπανών του ΕΓΤΑΑ για περιβαλλοντικούς στόχους. Με συμμάχους κράτη όπως η Κύπρος, η Ιταλία, η Μάλτα, η Σλοβενία, η Κροατία και η Γαλλία, διαπραγματευόμαστε την επαρκή χρηματοδότηση της ΚΑΠ, με διατήρηση του συνολικού προϋπολογισμού της τουλάχιστον στα σημερινά επίπεδα.\n14 Η απόφαση των ΗΠΑ για επιβολή δασμών σε ευρωπαϊκά αγροτικά προϊόντα ήταν μία ατυχής και μάλλον άδικη κίνηση για τη χώρα μας. Υπάρχουν εξελίξεις στο ζήτημα;\nΚατ’ αρχάς, έχουμε εξασφαλίσει την εξαίρεση του ελαιολάδου και των βρώσιμων ελιών από τους επιπλέον δασμούς, είδη τα οποία αποτελούν πάνω από το 50% των συνολικών ελληνικών αγροτικών εξαγωγών προς τις ΗΠΑ (βάσει στοιχείων του 2018). Οφείλω εδώ να σημειώσω ότι η Ελλάδα είναι η μοναδική χώρα της ΕΕ που εξαιρέθηκε από τους δασμούς στις ελιές και αυτό είναι αναμφισβήτητα μια μεγάλη επιτυχία της κυβέρνησής μας.\nΟφείλω, δε, να ομολογήσω ότι, όταν με την ανάληψη των καθηκόντων μου συνάντησα τον Αμερικανό πρέσβη, κ. Pyatt, και του έθεσα ο ίδιος το θέμα της εξαίρεσης του ελαιολάδου και των ελιών από τους δασμούς, εξεπλάγην, καθώς ήταν η πρώτη φορά που ελληνική κυβέρνηση ζητούσε κάτι τέτοιο, όπως μου είπε. Με την επιστροφή μου από το Συμβούλιο των υπουργών Γεωργίας την προηγούμενη εβδομάδα, συναντήθηκα ξανά με τον κ. Pyatt, επισημαίνοντάς του ότι τα επεξεργασμένα ροδάκινα έχουν ήδη παραχθεί και οι εταιρείες παραγωγής θα υποστούν σημαντική ζημία σε περίπτωση μη αναστολής επιβολής των δασμών.\nΔεν μιλάμε για ένα προϊόν που παράγεται όλο τον χρόνο, αλλά μόνο για δύο μήνες και, δυστυχώς, οι κυρώσεις επιβλήθηκαν όταν είχε ήδη παραχθεί. Παράλληλα, περιμένουμε μια απόφαση της Επιτροπής Διαιτησίας του Παγκόσμιου Οργανισμού Εμπορίου στον οποίο έχει προσφύγει η Ευρωπαϊκή Ένωση εναντίον των ΗΠΑ, η έκβαση της οποίας μπορεί να προσφέρει τη δυνατότητα συμψηφισμών και να εγκαινιάσει μία άλλου τύπου διαπραγμάτευση.


Τα λάθη σου αν είναι να τα κάνεις, να τα κάνεις μεγάλα. Έτσι, για την αλητεία.. - LoveLetters\nHome Ψυχολογια Τα λάθη σου αν είναι να τα κάνεις, να τα κάνεις μεγάλα. Έτσι, για την αλητεία..\nNow reading: Τα λάθη σου αν είναι να τα κάνεις, να τα κάνεις μεγάλα. Έτσι, για την αλητεία..\nΤι λες; Ποιος σου είπε πως γεννηθήκαμε σωστοί και έτοιμοι για να κάνουμε μόνο σωστά;\nΛάθος και όχι όμορφο. Τα λάθη μας είναι ωραία και μαθαίνουμε μέσα από αυτά. Για σκέψου το λίγο; Τα όμορφα λάθη! Αυτά σκέψου.\nΠόσες φορές δεν κάναμε λάθη και την επόμενη ξυπνήσαμε, αν κοιμηθήκαμε ποτέ, τόσο μα τόσο ευτυχισμένοι. Άρα ζούμε μέσα από αυτά. Πολλές φορές ξέρεις αυτά μας κάνουν να ζούμε λίγο παραπάνω. Χρειάζονται για να κάνουν πιο χρωματιστή τη ζωή μας. Όπως το ουράνιο τόξο που βγαίνει μετά από την καταιγίδα.\nΜάθε να μην κλείνεσαι σε κουτάκια. Κάποιες φορές χρειάζεται να ξεφεύγεις και λίγο. Τι λίγο δηλαδή;\nΞέφυγε μωρό μου! Ξέρεις πόση καύλα κρύβει μέσα του ένα λάθος;\nΆφησες ποτέ τον εαυτό σου να κάνει τα λάθη που έχεις ονειρευτεί;\nΜη μου πεις πως δεν σου έχει περάσει ποτέ από το μυαλό να κάνεις ένα, έστω και ένα λάθος που έχεις ονειρευτεί.\nΤο ξέρεις πως είναι λάθος. Το ξέρεις πολύ καλά. Δεν έχεις ανάγκη κανέναν να σου πει πως πας να πέσεις μέσα στα απόνερα. Το ξέρεις από μόνος σου. Τους άλλους περίμενες να στο πουν; Όχι, αλλά…\nΘέλεις να μπεις μέσα και να κάνεις λάθος και να κυλιστείς σαν τα γουρουνάκια που παίζουν στα βρώμικά νερά.\nΑν δεν το κάνεις τώρα πότε; Τι θα έχεις να θυμάσαι; Τι; Μόνο τα σωστά, τα πρέπει και τα μη; Δεν περνάει η ζωή έτσι φίλε μου.\nΘα σκάσεις! Δουλεία, υποχρεώσεις, παιδιά, σκυλιά, γατιά! Και όλα αυτά πάνω από το κεφάλι σου.\nΣαν ένα μαύρο σύννεφο που δεν σε αφήνει να πάρεις ανάσα. Σαν κάποιος να σου πιέζει το στήθος και να μην σε αφήνει. Ανάσα από εκείνες τις βαθιές που φτάνουν μέχρι τα πολύ μέσα του εγκεφάλου σου και σε ζαλίζουν σαν να ανέβηκες στο πιο ψηλό βουνό.\nΣώπα μωρέ! Τι ψυχή έχει ένα τόσο δα μικρό λαθάκι;\nΈχει μέσα του ζωή. Την δική σου! Και η ζωή είναι μια φίλε μου. Πίσω δεν γυρνάει και δεν σου επιστρέφει ότι δεν έχεις κάνει, ούτε τα κρατάει για την επόμενη.\nΒάλε το ξυπνητήρι. Μάθε να ζεις από τα λάθη σου. Σήκω ντύσου, γίνε πιο όμορφος από ποτέ. Για εσένα όμορφος όχι για τους άλλους. Δεν σε ενδιαφέρουν οι άλλοι. Βγες και όργωσε τα λανθασμένα σου όνειρα. Ήρθε η ώρα να το κάνεις. Ποτέ δεν είναι αργά.\nΞύπνα την επόμενη φτιάξε καφέ, ρούφα την πιο δυνατή τζούρα από το τσιγάρο σου και ονειρέψου όλα αυτά που σκέπαζες μέσα σου. Όλα αυτά που επιτέλους έκανες το προηγούμενο βράδυ σου.\nΑποκλείεται να μην νιώθεις γεμάτος. Αποκλείεται!\nΜια φορά στη ζωή σου έκανες το δικό σου λάθος πραγματικότητα. Σου αξίζει και δες το ξανά και ξανά. Κλείσε τα μάτια και ονειρέψου το μαζί με την γουλιά του καφέ και την τεράστια τζούρα του τσιγάρου σου.\nΗ τεράστια τζούρα ήταν αυτή που έκανες μόλις εχθές το βράδυ για πρώτη φορά. Η πιο δυνατή, γαμάτη, γευστική, τζούρα Ζωής.\nΚαι τι καταλάβαμε που τα κάναμε όλα σωστά; Μας είπε κανείς μπράβο; Μας χειροκρότησαν και πήραμε το βραβείο;\nΑφού ότι και να κάνεις πάλι κάπου θα βρουν λάθη. Φέρτους την λοιπόν και κάνε τα λάθη που γουστάρεις εσύ και θα δεις πως κανείς δεν θα τολμήσει να σου μιλήσει. Ξέρεις γιατί; Γιατί αγάπη μου έχουν μάθει μόνο να σε κρίνουν στα σωστά σου και με τα λάθη θα τους έρθει απότομο. Και επειδή και εκείνοι κάνουν, δεν θα τολμήσουν να βγάλουν άχνα.\nΕίσαι έτοιμος για να κάνεις το πιο σωστό σου λάθος. Εκείνο που θα σε κάνει να νιώσεις πάλι παιδί και να πετάξεις τα παλιά ξεθωριασμένα όνειρα από πάνω σου. Εκείνο που θα σε κάνει νιώσεις πως ζεις πάλι. Εκείνο που θα σε κάνει να πετάξεις με όλη σου τη δύναμη εκείνο το μαύρο σύννεφο, που τόσο σε καταπιέζει και δεν σε αφήνει να αναπνεύσεις.\nΚάνε το γιατί σου το χρωστάς αγάπη μου! Για μία φορά.\nΈστω για μία!


Γράμμα στον Άγιο Βασίλη - POPAGANDA\nΕπειδή πρέπει να έχεις πήξει στα μπισκότα με το γάλα, αυτή τη φορά σου έφτιαξα ένα πρωινό άλλο πράγμα. Έχε υπόψη σου – επειδή αγαπάς και συντηρείς τις καμπύλες σου χρόνια τώρα – ότι το συγκεκριμένο γλυκάκι είναι στην πιο light εκδοχή του. Όχι ότι σε νοιάζει, αλλά κάτι είναι και αυτό. Τώρα, αν εσύ θες να βουτήξεις τα σουδάκια στη σοκολάτα, να τα γεμίσεις με σαντιγί, ή να τα κάνεις αλμυρό σαντουϊτσάκι, το αφήνω πάνω σου. Εγώ επέλεξα για σένα κάτι δροσερό, αέρινο και ανάλαφρο, ελαφρώς καραμελωμένο ίσα ίσα να κριτσανίζει στο στόμα, μελωμένο με μέλι θυμαρίσιο να θυμίζει Χριστουγεννιάτικες δίπλες (αλλά να μην είναι), και δροσερό, με μια κρέμα λεμονιού, που σε ξυπνάει με τη σπιρτάδα της μόλις την βάλεις στο στόμα και σε γλυκαίνει μόλις τη φας. Για σπέσιαλ πρωινό ξύπνημα Χριστουγέννων, ειδικά για σένα που είσαι ξενύχτης. Και ναι, επειδή είμαι ντόμπρο άτομο, το παραδέχομαι ότι το έκανα για να σε καλοπιάσω, διότι για ακόμη μια χρονιά το lotto εκκρεμεί και οι δικές μου εκκρεμότητες πολλαπλασιάζονται. Επειδή όμως ξέρω ότι λόγω κρίσης πρέπει να είμαστε όλοι λίγο πιο προσγειωμένοι, αυτή τη φορά σου ζητάω έστω λίγη βραδύτητα. Όλα λίγο πιο αργά. Αν μπορείς δηλαδή να ξεχειλώσεις λίγο το 24ωρο να χωρέσει μέσα και λίγος ελεύθερος χρόνος και μήπως και βρούμε λίγο χρόνο να σκεφτούμε πέντε πράγματα. Διότι νομίζω αυτό που φταίει δεν είναι ότι όλοι σου ζητάμε το ίδιο δώρο (βλ. lotto), αλλά ότι δεν έχουμε χρόνο να σκεφτούμε κάτι άλλο πέρα από τα της επιβίωσης. Και κάπως έτσι, περνάνε χρόνια να βρεθεί μια καλή ιδέα. Μια καλή ιδέα που μπορεί να αλλάξει συνειδήσεις. Ποτέ δεν ξέρεις τι μπορεί να κάνεις με δέκα περισσευούμενα λεπτά μέσα στη μέρα. Μπορείς να κάτσεις να κάνεις ταβανοθεραπεία, να πας μια βόλτα το τετράγωνο να καθαρίσει το μυαλό σου, να πάρεις εκείνο το τηλέφωνο στη φίλη που έχεις ξεχάσει, να κάνεις scroll down σε αυτή τη συνταγή. Ή να πάρεις μία απόφαση, να αλλάξεις τον τρόπο που βλέπεις τα πράγματα. Και να την τηρήσεις. Και όχι μόνο την Πρωτοχρονιά, αλλά και όλες τις μέρες που θα έρθουν.\nΣουδάκια (choux) με καραμέλα, μέλι και lemon curd\nΓια την ζύμη των ‘’σου’’\nΜια κούπα αλεύρι, κοσκινισμένο\nΣε ένα κατσαρολάκι βράζουμε το νερό με το βούτυρο και το αλάτι. Μόλις πάρει βράση, ρίχνουμε μεμιάς το αλεύρι και ανακατεύουμε μανιωδώς να γίνει ένα ζυμάρι. Αποσύρουμε από την φωτιά. Περιμένουμε ένα δεκάλεπτο περίπου να πέσει λίγο η θερμοκρασία και ρίχνουμε ένα ένα τα αυγά, ανακατεύοντας και πάλι μανιωδώς μέχρι να έχουμε ένα ωραίο μαλακό, ομογενοποιημένο ζυμάρι.\nΒάζουμε το μείγμα σε κορνέ* και σε ταψί με αντικολλητικό χαρτί, φτιάχνουμε ροζέτες στο μέγεθος που επιθυμούμε. Ψήνουμε σε προθερμασμένο φούρνο στους 200 βαθμούς για δέκα λεπτά, και μετά από δέκα λεπτά χαμηλώνουμε στους 180 μέχρι να ροδίσει η επιφάνεια των σου. Αφήνουμε να κρυώσουν εντελώς πριν τα καραμελώσουμε. Για να τα γεμίσουμε ανοίγουμε μια τρύπα στον πάτο κάθε ‘’σου’’ όσο κρυώνουν, να βγει ο αέρας και να μπορεί να εισχωρήσει μύτη από κορνέ .\n*Αν δεν έχετε κορνέ, ρίξτε με ένα κουταλάκι όσο πιο στρογγυλές κουταλιές μπορείτε.\nΣε κατσαρολάκι σε χαμηλή θερμοκρασία να βράζουμε μέχρι να έχουμε ένα πυκνό σιρόπι, κιτρινωπό. Με ένα πιρούνι ρίχνουμε λίγη ποσότητα πάνω από τα κρύα και αγέμιστα σουδάκια (θα βάλουμε και μέλι, θέλουμε λίγη ποσότητα καραμέλας ίσα ίσα για το κριτσανιστό εφέ στο στόμα). Αφήνουμε να κρυώσει.\nΓια το lemon curd\nΑγοράζουμε έτοιμο από το σούπερ μάρκετ, ή φτιάχνουμε το δικό μας\nμισή κούπα (70 γρ) κορν φλαουρ\nμία κούπα ζάχαρη (230γρ), χτυπημένη στο μούλτι\nμισή κούπα (125 ml) χυμό λεμονιού\n1+1/4 της κούπας νερό (3ΟΟ γρ)\nΣε χαμηλή φωτιά, βάζουμε ένα κατσαρολάκι. Ρίχνουμε τη ζάχαρη, το νερό, το κορν φλάουρ και το ξύσμα λεμονιού. Ανακατεύουμε διαρκώς. Σιγά σιγά αρχίζει να σχηματίζεται ζελές. Δεν σταματάμε να το ανακατεύουμε. Όταν έχει πήξει πολύ, κατεβάζουμε από την φωτιά και βάζουμε το βούτυρο. Ανακατεύουμε καλά να λιώσει… δίνουμε λίγο χρόνο να πέσει η θερμοκρασία (5 λεπτά) και ρίχνουμε το αυγό. Ανακατεύουμε γρήγορα. Όταν έχει ομογενοποιηθεί και έχει γίνει μια λεία κρέμα, την αφήνουμε να κρυώσει τελείως σκεπασμένη με μεμβράνη.\nΑπό την στιγμή που θα γεμίσουμε τα σουδάκια, καλό είναι να τα σερβίρουμε σε σύντομο χρονικό διάστημα για να μην μαλακώσουν με την υγρασία της κρέμας. Πρώτα λοιπόν αφήνουμε τα σουδάκια να κρυώσουν, μετά καραμελώνουμε, μετά γεμίζουμε, μετά σερβίρουμε με μέλι.\nΕπίσης, αν δεν έχουμε κορνέ με ένα μαχαιράκι κόβουμε στην μέση οριζοντίως, όχι όμως απ΄ άκρη σ΄ άκρη. Έτσι γεμίζουμε με ένα κουτάλι το εσωτερικό τους. Το μέλι, το ρίχνουμε τελευταία στιγμή στο σερβίρισμα.\n*H Foivi Geller διατηρεί το blog donkeyandthecarrot.blogspot.gr


Σταράτα λόγια με τη Τουρκία | Επισκόπηση τύπου | DW | 09.12.2020\n«Όταν βρεθούν τη Πέμπτη οι ηγέτες της ΕΕ θα τους απασχολήσει για μια ακόμα φορά ένα επίπονο ερώτημα: Ποια στάση να τηρήσουμε απέναντι στην Τουρκία;», σχολιάζει η Süddeutsche Zeitung με τίτλο «Σταράτα λόγια με τη Τουρκία». Η γερμανική εφημερίδα παρατηρεί: «Ελλάδα και Κύπρος ζητούν επιβολή κυρώσεων. Με τη στήριξη της Γαλλίας θέλουν να δουν την Άγκυρα να πληρώνει επιτέλους ένα τίμημα για την θρασεία πολιτική της. Όταν ο Ταγίπ Ερντογάν στέλνει ερευνητικά σκάφη σε θαλάσσιες περιοχές για τις οποίες εγείρουν αξιώσεις οι χώρες-μέλη Ελλάδα και Κύπρος δεν μπορεί να αναμένει αποδοχή ή ενδεχομένως και ενθάρρυνση. Πόσο μάλλον όταν αποστέλλει πολεμικά πλοία για να υπογραμμίσει τις αξιώσεις του. Χωρίς αυτό να σημαίνει ότι η ΕΕ θα πρέπει να αποδεχθεί τις μαξιμαλιστικές θέσεις Ελλήνων και Κυπρίων στη διένεξη για τα θαλάσσια σύνορα στη Μεσόγειο. Όμως στην επίλυση πρέπει να φθάσουμε με διπλωματικά μέσα ή ενώπιον δικαστηρίων. Η προσπάθεια επιβολής δια της στρατιωτικής ισχύος δεν μπορεί να γίνει αποδεκτή. Αν η ΕΕ θέλει η Τουρκία να τη λαμβάνει υπόψη οφείλει να αντιδράσει με αποφασιστικότητα. Είναι αλήθεια ότι η Ευρώπη χρειάζεται την Τουρκία. Αλλά και η Τουρκία χρειάζεται την Ευρώπη. Σε λίγο ο ένοικος στο Λευκό Οίκο θα αλλάξει, την ώρα που οι διαφωνίες Ουάσιγκτον-Άγκυρας είναι πιο έντονες από ποτέ. Τότε θα αποδειχθεί ωφέλιμο για τον πρόεδρο Ερντογάν αν έχει κάποιους φίλους στην Ευρώπη».\nΘα κόψει το γόρδιο δεσμό ο Τζόνσον;\nΟι εμβολιασμοί ξεκίνησαν...\nΛέξεις κλειδιά γερμανικός Τύπος, Τουρκία Σύνοδο Κορυφής ΕΕ, εμβολιασμοί Βρετανία, εμπορική συμφωνία Βρετανία ΕΕ\nΜόνιμος σύνδεσμος https://p.dw.com/p/3mS4M\nΗ Ελλάδα ως Silicon Valley της Ευρώπης 25.06.2021


Επαναπρογραμματισμός για Γκελαούζο - SPORTSFEED\nΕπαναπρογραμματισμός για Γκελαούζο\nΗ αναβολή του μαραθωνίου του Λονδίνου, λόγω του ιού, τάραξε το πρόγραμμα αρκετών μαραθωνοδρόμων που στόχευαν να αγωνιστούν εκεί και ανάμεσά τους και ο Κωνσταντίνος Γκελαούζος, που κάνει επαναπρογραμματισμό.\nΟ Έλληνας δρομέας των μεγάλων αποστάσεων είχε κάνει τον προγραμματισμό του με βάση τον μαραθώνιο του Λονδίνου που θα διεξαγόταν στις 25 Απριλίου (μεταφέρθηκε για τις 4 Οκτωβρίου). Ο Γκελαούζος συνεχίζει την προετοιμασία του στο Μαρόκο και αφού ο αγώνας-στόχος της άνοιξης αναβλήθηκε θα επεκτείνει την προετοιμασία του και θα επαναπροσδιορίσει τους στόχους του για τη σεζόν. «Μια…κατάθλιψη την έπαθα με τα νέα της αναβολής αλλά δεν πειράζει που έγινε έτσι. Κοιτάζουμε τον μεγαλύτερο στόχο που είναι η βελτίωση, οπότε θα συνεχίσω την παραμονή μου στο Μαρόκο και θα την επεκτείνω λίγο. Θα μείνω σίγουρα μέχρι μέσα Απριλίου εδώ ώστε να είμαι άνετος με την προπόνηση μου, μιας και στην Ελλάδα απαγορεύεται για το επόμενο διάστημα. Θα επιστρέψω έπειτα για το Πάσχα (αν δεν έχουν κλείσει τα σύνορα και δεν έχουν σταματήσει οι αεροπορικές από Μαρόκο, διότι ήδη υπάρχει απαγόρευση για πέντε ευρωπαϊκές πόλεις) , και αρχές Μαΐου θα ξεκινήσω ξανά προετοιμασία είτε εδώ (Μαρόκο) πάλι, είτε Πυρηναία. Το πρόβλημα μας είναι ότι δεν ξέρω ποτέ ξανά θα υπάρξουν αγώνες. Πλέο, πολύ δύσκολα θα βρούμε μαραθώνιο να τρέξω οπότε θα κοιτάξω τον ημιμαραθώνιο και 10αρια σε δρόμο ενώ ίσως να τρέξω και στον πανελλήνιο ημιμαραθωνίου. Βέβαια, θα δούμε πως θα εξελιχθούν όλα…» δηλώνει ο Γκελαούζος μιλώντας στο Sportsfeed.\nΤο σίγουρο για τον ίδιο είναι πως ο στόχος της συμμετοχής στο ευρωπαϊκό πρωτάθλημα του Παρισιού τον Αύγουστο (26-30/8) παραμένει ο ίδιος όμως η απορία πια, μετά από τα τρέχοντα γεγονότα, είναι άλλη: «Ο στόχος μένει, το ευρωπαϊκό όμως… μένει»;\nRelated Topics:γκελαουζοςπαρισι 2020Στίβος\nNCAA: Αλλη 1 αγωνιστική χρονιά στους τελειόφοιτους\nΒολίδα ο Σιμπίνε, πρώτο 100αρι κάτω 10»\nΔημότσιος: «Τιμή μου να είμαι υποψήφιος με την Τασούλα στην Αναγέννηση»


Συνεχίστηκε η κολοκυθιά των... ανευθυνοϋπεύθυνων για τα σκουπίδια της Πύλου - PeloponnisosNews Online\nΑρχική Ν. Μεσσηνίας Συνεχίστηκε η κολοκυθιά των… ανευθυνοϋπεύθυνων για τα σκουπίδια της Πύλου\nΣυνεχίστηκε η κολοκυθιά των… ανευθυνοϋπεύθυνων για τα σκουπίδια της Πύλου\nΟ περιφερειάρχης Πελοποννήσου Πέτρος Τατούλης δεν καταδέχθηκε να απαντήσει στο δήμαρχο Πύλου – Νέστορος Δημήτρη Καφαντάρη, στις κραυγές αγωνίας του για την απομάκρυνση των χιλιάδων δεμάτων με σκουπίδια που είχαν κατακλύσει το χώρο του δεματοποιητή στον “γιο Νικόλαο” της Πύλου, γιατί δεν ήταν δική του αρμοδιότητα.\nΚαι ισχυρίστηκε ότι αν απαντούσε, θα θεωρείτο ως παρέμβαση σε αρμοδιότητα άλλων οργάνων, του ΦΟΔΣΑ και του δήμου, στους οποίους έριξε την ευθύνη για το περιβαλλοντικό έγκλημα στον “Άγιο Νικόλαο”. Πάντως, ο κ. Τατούλης “αποκάλυψε” χθες -αλλά από το 2012 έως το 2014 δεν το έλεγε στον Καφαντάρη- ότι για να απομακρυνθούν τα δέματα των σκουπιδιών, θα έπρεπε ο Δήμος Πύλου – Νέστορος να κηρυχθεί σε κατάσταση έκτακτης ανάγκης.\nΗ δίκη διακόπηκε για μια ακόμα φορά χθες στο Τριμελές Πλημμελειοδικείο Καλαμάτας και θα συνεχιστεί στις 15 Ιουνίου, για να απολογηθεί ο έτερος κατηγορούμενος Δ. Καφαντάρης, καθώς χθες απουσίαζε στη διάσκεψη της Ευρωπαϊκής Επιτροπής Περιφερειών.\nΟι Π. Τατούλης και Δ. Καφαντάρης είναι κατηγορούμενοι για τη φωτιά στο ΧΑΔΑ της Πύλου στον “Αγιο Νικόλαο”, τον Ιούνιο του 2014 και ευρύτερα για περιβαλλοντικές παραβάσεις στη συγκεκριμένη περιοχή.\nΠριν την απολογία Τατούλη εξετάστηκαν οι μάρτυρες υπεράσπισης του Δ. Καφαντάρη.\nΟ γ.γ του δήμου Παναγώτης Καρνούσκος υποστήριξε ότι “τα σκουπίδια εναποτίθεντο από το δήμο στο χώρο του δεματοποιητή”. Και ισχυρίστηκε πως “ο ΦΟΔΣΑ ήταν υπεύθυνος για τη λειτουργία του δεματοποιητή και η Περιφέρεια για το πού θα πήγαιναν τα δέματα των σκουπιδιών”. Εξήγησε ότι η απόφαση Καφαντάρη (και της πλειοψηφίας του Δημοτικού Συμβουλίου) για την καύση απορριμμάτων αφορούσε “μπάζα και φυτικά υπολείμματα, που θα καίγονταν μετά από συνεννόηση με την Πυροσβεστική Υπηρεσία, που ουδέποτε έγινε”. Υποστήριξε ότι “δεν ρίχνονταν σκουπίδια στο ΧΑΔΑ” και πως τα μέλη του ΚΕΠΠΕ που έκαναν την αυτοψία και διαπίστωσαν φωτιά στο ΧΑΔΑ, “μπορεί να μην υπολόγισαν καλά”. Επιβεβαίωσε ότι “ο περιφερειάρχης δεν απάντησε στα έγγραφα του δημάρχου για τα δέματα” και πρόσθεσε πως “κανείς δεν απάντησε, ούτε ΦΟΔΣΑ, ούτε Αποκεντρωμένη Διοίκηση”.\nΑπαντώντας σε ερώτηση του δικηγόρου του κ. Τατούλη, είπε ότι “ο δήμαρχος\nδεν ζήτησε να κηρυχθεί ο δήμος σε κατάσταση έκτακτης ανάγκης, γιατί από τα σκουπίδια που θα έμεναν στους δρόμους, υπήρχε κίνδυνος δημόσιας υγείας και δυσφήμησης του τόπου”. Επέμεινε ότι υπεύθυνοι για τη διαχείριση των δεμάτων ήταν ΦΟΔΣΑ και Περιφέρεια.\nΟ αντιδήμαρχος Παναγιώτης Πετρόπουλος ισχυρίστηκε ότι “ο δήμος ποτέ δεν έριξε σκουπίδια στο ΧΑΔΑ” και συμπλήρωσε πως “έριχνε στο χώρο του δεματοποιητή, παρότι δεν λειτουργούσε, λόγω της επερχόμενης απειλής της δημόσιας υγείας”. Είπε ότι “θα έπρεπε οι υπεύθυνες υπηρεσίες να μας δώσουν οδηγίες τι θα κάνουμε με τα δέματα”, επιβεβαίωσε πως “κανείς δεν μας απάντησε στα έγγραφα” και υποστήριξε ότι “η Περιφέρεια ήταν υπεύθυνη για την απομάκρυνση των δεμάτων”.\nΣτην απολογία του ο περιφερειάρχης Π. Τατούλης υπενθύμισε ότι “οι ΦΟΔΣΑ των νομών αποφάσισαν ότι δεν μπορούν να κάνουν τίποτα για τη διαχείριση των απορριμμάτων και κλήθηκα από την κυβέρνηση να προτείνω, αν έχω, σχέδιο για την αντιμετώπιση του προβλήματος”. Αναφέρθηκε στο διαγωνισμό και στην επιλογή αναδόχου με ΣΔΙΤ, ενώ για την αποκατάσταση των ΧΑΔΑ που ανέλαβε η Περιφέρεια, ανέφερε πως “μιλάμε για ανάθεση έργου, όχι για αρμοδιότητα”. Παραδέχθηκε ότι δεν υπήρχε διαδικασία μεταφοράς και απομάκρυνσης δεμάτων και υποστήριξε πως υπεύθυνοι ήταν “ο ΦΟΔΣΑ και οι δήμοι για τη μεταφορά σε νόμιμο χώρο κάτω από συγκεκριμένες διαδικασίες”. “Αποκάλυψε” ότι θα έπρεπε να κηρυχθεί σε κατάσταση έκτακτης ανάγκης ο δήμος, για να απομακρυνθούν τα δέματα και επέμεινε πως “υπεύθυνοι, σύμφωνα με τον ΠΕΣΔΑ, είναι ο ΦΟΔΣΑ και οι δήμοι. Είναι ευθύνη τους να βρουν χώρο για την τοποθέτηση των δεματοποιημένων”. Δήλωσε, πάντως, ότι δεν γνωρίζει αν συγκροτήθηκε η επιτροπή παρακολούθησης, στην οποία μετείχε και η Περιφέρεια Πελοποννήσου.\nΓια τα έγγραφα – κραυγές αγωνίας του δημάρχου που δεν απάντησε, υποστήριξε ότι “η ευθύνη είναι δική τους. Είχαν χώρο που δεν είχαν καλύψει με δέματα”. Εκανε λόγο για δυνατότητα 100.000 δεμάτων στην περιοχή και δήλωσε πως “δεν μπορώ να παρέμβω για μια ευθύνη ΦΟΔΣΑ και δήμων”. Ανέφερε ότι τον Ιούνιο του 2014 “η φωτιά ξεκίνησε από τα σύμμικτα σκουπίδια” κι ενημέρωσε πως “τροποποιήσαμε την αρχική μελέτη και θα συγκεντρώσουμε όλα τα δέματα (αυτά που έχουν απομείνει) και τα χύδην σκουπίδια στην αποκατάσταση του ΧΑΔΑ”.\nΝα υπενθυμίσουμε ότι τα 8.000 από τα 10.000 δέματα στην περιοχή “εξαφανίστηκαν” κατά την αρχική αποκατάσταση του ΧΑΔΑ, όπου φαίνεται να “αποκαταστάθηκαν” παράνομα μαζί με τα σκουπίδια του ΧΑΔΑ.\nΠροηγούμενο άρθροΤελετή παράδοσης – παραλαβής στο Στρατόπεδο Ναυπλίου\nΕπόμενο άρθροΑνήλικος έκλεψε ποδήλατο και συνελήφθη στην Σκάλα Λακωνίας


Γερμανικό «φρένο» στο hawala | Η Εφημερίδα των Συντακτών\nΕΝΤΥΠΗ ΕΚΔΟΣΗ 20.11.2019, 20:44\nΣτη χώρα απαγορεύεται η προσφορά υπηρεσιών ανάλογων μιας τράπεζας χωρίς τραπεζική άδεια ● Το μοναδικό χαρακτηριστικό του hawala είναι ότι δεν ανταλλάσσονται χρηματοπιστωτικά εργαλεία υποσχετικής πληρωμής, όπως τα γραμμάτια και οι συναλλαγματικές μεταξύ των μεσιτών που αναλαμβάνουν τη μετακίνηση των χρημάτων, καθώς η συναλλαγή βασίζεται ολοκληρωτικά σε ένα σύστημα τιμής.\nΕίναι παράνομος ο... χαβαλές; Η Γερμανία λέει ναι. Εντεκα εισαγγελείς, 850 αστυνομικοί και δεκάδες εφοριακοί συμμετείχαν χθες το πρωί σε μια κολοσσιαία επιχείρηση που πραγματοποιήθηκε σε πέντε γερμανικά κρατίδια και την Ολλανδία με στόχο την εξιχνίαση ενός κυκλώματος χαουαλά (hawala), δηλαδή ενός παραδοσιακού συστήματος που χρησιμοποιούν συνήθως οι φτωχοί μετανάστες προκειμένου να μεταφέρουν χρήματα στην πατρίδα, χωρίς την παρεμβολή του τραπεζικού συστήματος.\nΟι διωκτικές αρχές εισέβαλαν σε 62 σπίτια και επαγγελματικούς χώρους στο Βερολίνο, το Αμβούργο, την Εσση, τη Βάδη-Βυρτεμβέργη και τη Βόρεια Ρηνανία -Βεστφαλία. Στο στόχαστρο των αρχών 27 άτομα, τα οποία φέρονται ότι συμμετείχαν σε κύκλωμα παράνομης μεταφοράς χρημάτων από τη Γερμανία στην Τουρκία.\nΒάσει του συστήματος μεταφοράς των χρημάτων κάποιος που ήθελε να στείλει χρήματα στην Τουρκία πλήρωνε το ποσόν σε μεσίτη στη Γερμανία. Εν συνεχεία αυτός έδινε σήμα στην Τουρκία σε άλλον μεσίτη, ο οποίος κατέβαλλε το ποσόν στον παραλήπτη τοις μετρητοίς με την αφαίρεση μιας μικρής προμήθειας.\nΤο σύστημα παρέκαμπτε εντελώς το επίσημο τραπεζικό σύστημα, ενώ η συναλλαγή ήταν αθέατη από τις κρατικές αρχές. Το ύψος των χρημάτων που μεταφέρθηκαν εκτιμάται στα 200 εκατ. ευρώ και οι αρχές -παρότι δεν υπάρχουν ακόμη αποδείξεις- υποθέτουν ότι πρόκειται για μαύρο χρήμα και έσοδα από εγκληματική δραστηριότητα.\nΩστόσο το hawala ή hewala -που στα αραβικά εκτός από μεταφορά σημαίνει κάποιες φορές εμπιστοσύνη και στα περσικά είναι γνωστό ως havaleh (ελληνιστί χαβαλές)- δεν είναι μόνο ένα σύστημα μεταφοράς χρημάτων που το χρησιμοποιούν οι εγκληματικές οργανώσεις.\nΤο hawala προϋπάρχει του δυτικού τραπεζικού συστήματος και χρησιμοποιήθηκε αιώνες πριν οι σημερινές τράπεζες κυριαρχήσουν στην παγκόσμια διακίνηση του χρήματος. Το σύστημα ανιχνεύεται για την ακρίβεια στον 8ο αιώνα και χρησιμοποιήθηκε από Αραβες και μουσουλμάνους εμπόρους κατά μήκος του Δρόμου του Μεταξιού ως προστασία απέναντι στην κλοπή. Πιστεύεται ότι προέκυψε από τη χρηματοδότηση των μακρινών εμπορικών συναλλαγών μεταξύ των αναδυόμενων εμπορικών κέντρων της πρώιμης μεσαιωνικής περιόδου.\nΣτη Νότια Ασία, και ειδικά στην Ινδία, εξελίχθηκε σε ένα πλήρες μέσο χρηματαγοράς, που αντικαταστάθηκε σταδιακά μόλις στα μέσα του 20ού αιώνα από τα εργαλεία του επίσημου τραπεζικού συστήματος. Αυτό το σύστημα δεν μπόρεσε όμως ποτέ να το χωνέψει η Δύση. Και οι λόγοι είναι όχι μόνο οικονομικοί αλλά και πολιτισμικοί.\nΤο μοναδικό χαρακτηριστικό του hawala είναι ότι δεν ανταλλάσσονται χρηματοπιστωτικά εργαλεία υποσχετικής πληρωμής, όπως τα γραμμάτια και οι συναλλαγματικές μεταξύ των μεσιτών που αναλαμβάνουν τη μετακίνηση των χρημάτων. Η συναλλαγή βασίζεται ολοκληρωτικά σε ένα σύστημα τιμής που ένας ραντιέρης της Δύσης μάλλον αδυνατεί να κατανοήσει.\nΗ εμπιστοσύνη αποτελεί βασικό συστατικό και το διακρίνει τα άλλα συστήματα εμβασμάτων. Η ιδιότητα των μεσιτών hawaladar βασίζεται πυκνά συχνά στη συμμετοχή τους στην ίδια οικογένεια, χωριό, φυλή ή εθνοτική ομάδα. Η εξαπάτηση των πελατών τιμωρείται με την απώλεια της τιμής, την απομόνωση από την κοινωνική ομάδα στην οποία συμμετέχουν κάτι το οποίο μπορεί να σημαίνει τεράστιες οικονομικές δυσκολίες.\nΑπό την άλλη πλευρά το hawala συμφέρει τους απλούς ανθρώπους, καθώς παρέχει έναν εύκολο τρόπο μεταφοράς χρημάτων έναντι μιας πολύ χαμηλότερης προμήθειας από αυτήν που χρεώνουν οι τράπεζες. Σε αρκετές περιπτώσεις είναι πολύ πιο ευέλικτο από τον επίσημο τραπεζικό τομέα και διόλου τυχαίο είναι ότι το σύστημα έχει αξιοποιηθεί δεόντως χρόνια τώρα για την παροχή χρηματοοικονομικών υπηρεσιών σε χώρες όπως το Αφγανιστάν προκειμένου να διανεμηθεί η ανθρωπιστική και αναπτυξιακή βοήθεια.\nΜετά την 11η Σεπτεμβρίου το hawala κατηγορήθηκε από την κυβέρνηση των ΗΠΑ για τη χρηματοδότηση της Αλ Κάιντα και της τρομοκρατίας. Οι έρευνες όμως ποτέ δεν απέδειξαν κάτι. Ούτε βέβαια ξέπλυμα μαύρου χρήματος ή φοροαποφυγή, παρανομίες στις οποίες είναι μπλεγμένο το σύνολο σχεδόν του δυτικού τραπεζικού συστήματος. Ετσι εκτός Ασίας και Αφρικής κάποιες πολιτείες των ΗΠΑ επιτρέπουν τις συναλλαγές μέσω αυτού.\nΣτη Γερμανία πάντως όπου πραγματοποιήθηκε η χθεσινή επιχείρηση το hawala είναι παράνομο. Η σχετική νομοθεσία ορίζει ότι απαγορεύεται η προσφορά υπηρεσιών ανάλογων με αυτές που παρέχει μια τράπεζα χωρίς την ύπαρξη τραπεζικής άδειας. Δραστηριότητες που παραβιάζουν αυτόν τον νόμο τιμωρούνται με φυλάκιση έως και πέντε χρόνια.\nΤεράστια σκιά στη διαδικασία απεξάρτησης της Γερμανίας από τον άνθρακα ρίχνει η συμφωνία αποζημίωσης των ενεργειακών κολοσσών LEAG και RWE για το κλείσιμο των εργοστασίων λιγνίτη.


Ο Keanu Reeves δεν θα συμμετάσχει στη live-action ταινία του Cowboy Bebop – AnimeCast\nHome » Ειδήσεις » Live-Action » Ο Keanu Reeves δεν θα συμμετάσχει στη live-action ταινία του Cowboy Bebop\nΟ Keanu Reeves δεν θα συμμετάσχει στη live-action ταινία του Cowboy Bebop\nThis entry was posted in Live-Action Ειδήσεις and tagged anime σειρά animecast Cowboy Bepop keanu reeves live-action Cowboy Bepop Live-action ταινία Παναγιώτης Βαφειάδης on October 22, 2013 by Παναγιώτης Βαφειάδης\nΟ ηθοποιός Keanu Reeves, που έχει πρωταγωνιστήσει σε πολλές ταινίες, όπως: “The Matrix Trilogy”, “Animatrix”, “A Scanner Darkly”, ήταν καλεσμένος την Κυριακή στη συνεδρία ερωτήσεων-απαντήσεων στην ιστοσελίδα Reddit και όταν αναφέρθηκαν στην ταινία ζωντανής-δράσης Cowboy Bepop, o Reeves απάντησε:\n“Η ταινία Cowboy Bepop από ότι φαίνεται δε θα με συμπεριλαμβάνει ως ηθοποιό. Παρόλο που το σενάριο της ταινίας ήταν εκπληκτικό, θα κόστιζε μισό εκατομμύριο για τη δημιουργία της. Και δεν είναι ότι δεν ήλπιζα και ευχόμουν να ολοκληρώναμε το project, απλά αυτή τη στιγμή δουλεύουμε πάνω στην ταινία Bill & Ted 3. Υπάρχει ένα σενάριο και προσπαθούμε να το ενώσουμε.”\nΣε μία συνέντευξη του ηθοποιού με την Collider film news το Σεπτέμβρη του 2010, ο ίδιος έδωσε παρόμοια απάντηση:\n“Δεν έχω ακούσει κάτι. Απλά απέρριψαν το σενάριο γιατί ήταν πολύ ακριβό. Δεν ξέρω αν θα το κάνουν…θα κόστιζε, περίπου μισό εκατομμύριο δολάρια για να φτιάξουν το σενάριο. Οπότε δεν γνωρίζω σε ποιο στάδιο βρισκόμαστε.”\nΤο Αμερικάνικο studio “Twentieth Century Fox”, η εταιρία παραγωγής “Arts Entertainment” καθώς και το “Original Anime Studio Sunrise”, ανακοίνωσαν παράλληλα τον Ιανουάριο του 2009 ότι θα συνεργάζονταν για την παραγωγή της προτεινόμενης ταινίας, βασισμένης στην ομώνυμη anime σειρά του 1998. Η σειρά του 1998, στρέφεται γύρω από το πλήρωμα του διαστημόπλοιου Bepop, που ταξιδεύει στο ηλιακό σύστημα αναζητώντας την επόμενη δουλειά δράσης του.\nΑρχικά, στον Keanu Reeves δόθηκε ο πρωταγωνιστικός ρόλος στην ταινία. Ο Joshua Long έδρασε ως επιθεωρητής παραγωγής και ο Erwin Stoff, γνωστός παραγωγός ταινιών που έχει συνεργαστεί πολύ στενά με τον Reeves, θα έκανε επίσης φανερή την παρουσία του στην παραγωγή της ταινίας. Οι συνεταιριζόμενοι παραγωγοί για την ταινία ήταν:\nΟ Πρόεδρος της Sunrise, Kenji Uchida\nΟ σκηνοθέτης της original σειράς Cowboy Bepop, Shinchiro Watanabe\nΟ επιθεωρητής παραγωγής του franchise, Keiko Nobumoto\nΤο Sunrise Studio\nΟ Masahiko Minami και\nΟ Peter Craig έγραψε το σενάριο\n← Μια ματιά στην competitive πλευρά των νέων Pokémon!\nΟι μεγαλύτερες πωλήσεις σε DVD στην Ιαπωνία, Οκτώβριος 14-20 →


Νέο τραγούδι: Mottet feat. Ξένια Γαργάλη – Γλυκιά ζωή - Thinkdrops\nHome / THINKDROPS / ΜΟΥΣΙΚΗ / ΚΥΚΛΟΦΟΡΙΕΣ / Νέο τραγούδι: Mottet feat. Ξένια Γαργάλη – Γλυκιά ζωή\nPosted by: Αγγελική Κατρακάρη in ΚΥΚΛΟΦΟΡΙΕΣ, ΜΟΥΣΙΚΗ, ΝΕΑ 17 Ιουνίου, 2018\t0\nΟι Mottet είναι ένα μουσικό σχήμα με ακουστικό κυρίως ήχο. Μετά από δύο χρόνια παρουσίας με ζωντανές εμφανίσεις, έρχονται να παρουσιάσουν τις πρώτες τους συνθέσεις. Ο Σωτήρης Καστάνης (κιθάρα) και ο Δημήτρης Κουζής (βιολί), γνωστοί από την πολυετή καλλιτεχνική τους παρουσία, συναντούν την πολυδιάστατη φωνή της Ξένιας Γαργάλη για να μας χαρίσουν ένα ιδιαίτερο μουσικό ταξίδι.\nΈνα ταξίδι σε ποικίλα μουσικά είδη, εποχές και τόπους, από τη Μεσόγειο και τα Βαλκάνια, στο Παρίσι και τη Νέα Ορλεάνη. Από τους παραδοσιακούς ήχους στη jazz νοσταλγία και από την pop ανεμελιά στο κινηματογραφικό ύφος. Όλα φιλτραρισμένα μέσα από εκλεπτυσμένη αισθητική και παιχνιδιάρικη διάθεση.\nΗ Γλυκιά Ζωή είναι το τραγούδι που μας βάζει στον κόσμο των Mottet, ως προπομπός της δουλειάς που θα κυκλοφορήσει σύντομα σε στίχους του Δημήτρη Παπαχαραλάμπους. Ένα τραγούδι που, μέσα στη ρετρό-σικ ατμόσφαιρά του, προσπαθεί κόντρα σε όλες τις αντιξοότητες να βρει και να μεταδώσει το φως και τη γλύκα της ζωής.\nΓλυκαθείτε κι εσείς!\nΜουσική: Σωτήρης Καστάνης – Στίχοι : Δημήτρη Παπαχαραλάμπους\nΣωτήρης Καστάνης: Κιθάρα, μπάσο, κρουστά\nΣτέλιος Κατσατσίδης, Γιώργος Τσιατσούλης: ακορντεόν\nΞένια Γαργάλη: τραγούδι\nΗχοληψία-mastering: Γιάννης Παξεβάνης\nΒίντεο: Sting Studio Productions\nΓια περισσότερες πληροφορίες επισκεφθείτε τη σελίδα τους στο Facebook!\nmottet Γιώργος Τσιατσούλης γλυκιά ζωή Δημήτρη Παπαχαραλάμπους Δημήτρης Κουζής μουσική νέο τραγούδι Ξένια Γαργάλη Στέλιος Κατσατσίδης Σωτήρης Καστάνης τραγούδι\t2018-06-17\nPrevious: «Οι ρόζοι του χεριού» (Στέλιος Θ. Μαφρέδας)\nNext: Adapt Festival | 20 Ιουνίου – 1 Ιουλίου στο Tempus Verum – Εν Αθήναις\n«Έσκασαν» φρέσκοι Madrugada! Πριν από λίγες ημέρες, οι Νορβηγοί μάς είχαν προετοιμάσει στα social media, με τη φράση “New music ...


α) Όσοι συνταξιούχοι επιθυμούν να καταθέσουν αγωγή προκειμένου να διεκδικήσουν την επιστροφή των καταργηθέντων Δώρων Εορτών, Επιδομάτων Αδείας και των περικοπών, που υπέστησαν στις συντάξεις τους, καλούνται να προσέλθουν από την Πέμπτη 23 Μαΐου 2019 στα γραφεία της ΕΣΗΕΑ (Ακαδημίας 20, 3ος όροφος, γραφείο Συνταξιούχων, το οποίο έως την λήξη της προθεσμίας παραλαβής των αιτήσεων θα λειτουργεί αποκλειστικά για αυτόν τον σκοπό), από τις 10 π.μ. έως τις 4 μ.μ., προκειμένου να συμπληρώσουν και να καταθέσουν τα απαραίτητα έγγραφα: Έντυπο- Ενημερωτικό Σημείωμα (επισυνάπτεται), Εξουσιοδότηση προς τους Δικηγόρους και Σύμβαση εντολής-εργολαβικό δίκης.\nΗ προθεσμία για την κατάθεση – παραλαβή των εγγράφων λήγει την Δευτέρα 3 Ιουνίου 2019 στις 4 μ.μ.\nβ) Τις αγωγές έχουν αναλάβει να καταθέσουν για λογαριασμό των συνταξιούχων τρία (3) δικηγορικά γραφεία και τα έξοδα για την κατάθεση των αγωγών θα καταβάλει η ΕΣΗΕΑ.\nΕπισημαίνεται ότι όσοι συνάδελφοι συνταξιούχοι έχουν καταθέσει ήδη αγωγή δεν μπορούν να καταθέσουν καινούργια.


Φεστιβάλ Γκέτεμποργκ: Θα προβάλλει τις ταινίες του με μαζική ύπνωση – Βήμα Σαλαμίνας\n2022 Έτος μνήμης Μικρασιατικού Ελληνισμού -Η ΑΡΧΙΤΕΚΤΟΚΤΟΝΙΚΗ ΤΩΝ ΠΡΟΣΦΥΓΙΚΩΝ ΤΗΣ ΝΙΚΑΙΑΣ -Απο τον ΠΑΝΟ ΚΑΛΟΥΔΑ\nLeave a Comment on Φεστιβάλ Γκέτεμποργκ: Θα προβάλλει τις ταινίες του με μαζική ύπνωση\nTο φετινό Φεστιβάλ Κινηματογράφου του Γκέτεμποργκ, το μεγαλύτερο κινηματογραφικό-τηλεοπτικό γεγονός της Σκανδιναβίας, αναμένεται να πραγματοποιηθεί από τις 28 Ιανουαρίου έως τις 6 Φεβρουαρίου.\nΤο Φεστιβάλ Κινηματογράφου του Γκέτεμποργκ είναι έτοιμο να παρουσιάσει μια ακόμα τολμηρή μεταφορά για τον τρόπο που «καταναλώνει» τις ταινίες το κοινό, υποβάλλοντας το σε τρεις διαφορετικές προβολές ταινιών, μετά από μαζική ύπνωση.\nΌπως ανακοίνωσε το Φεστιβάλ Κινηματογράφου του Γκέτεμποργκ, πριν από την προβολή κάθε ταινίας, ένας υπνωτιστής θα εκτελεί μια μαζική ύπνωση από την κεντρική σκηνή του Φεστιβάλ. Ο υπνωτισμός αυτός θα έχει σκοπό την αλλαγή της ψυχικής κατάστασης του κοινού, σύμφωνα με το κλίμα και το θέμα της κάθε ταινίας. Φυσικά, μετά από την ταινία ο υπνωτιστής θα επαναφέρει το κοινό.\nΤο Φεστιβάλ του Γκέτεμποργκ κυκλοφόρησε και ένα promo trailer. Στο βίντεο, ένας υπνωτιστής κάθεται μπροστά από μια σπειροειδή δίνη υπνωτισμού και δίνει οδηγίες σε μια γυναίκα από το ακροατήριο.


Γονική επιρροή - έχει σημασία περισσότερο από ό, τι μπορεί να σκεφτείς | GR.Superenlightme.com\nΓονική επιρροή - έχει σημασία περισσότερο από ό, τι μπορεί να σκεφτείς\nΑναρωτιέμαι αν έχετε οποιαδήποτε επιρροή των γονέων σε όλα; Έχετε ημέρες όταν αισθάνεστε αόρατο στο παιδί σας ή ήθελε τα λόγια σας πάει από το ένα αυτί και έξω το άλλο;\nΚάθε γονέας έχει εκείνες τις ημέρες (ή μήνες) και μπορούν να είναι αρκετά απογοητευτικό. Αλλά να πάρει την καρδιά - κατά πάσα πιθανότητα θα αισθανθείτε καλύτερα μετά την ανάγνωση αυτού του άρθρου. Είτε το πιστεύετε είτε όχι, είναι πιθανόν να κάνει ένα μεγαλύτερο αντίκτυπο στις παιδιά σας από ό, τι νομίζετε.\nΠρώτα απ 'όλα, ας αναγνωρίσουμε ότι τα παιδιά και οι γονείς μπορούν εύκολα να εμπλακούμε σε συναισθηματικό σχέδια που δεν λειτουργούν. Αντί να κάνει ένα βήμα πίσω για να δούμε τους μηχανισμούς του προβλήματος, οι γονείς μερικές φορές αφήσουμε την απογοήτευση αναλάβει.\nΧρησιμοποιήστε τις πληροφορίες σε αυτά τα τμήματα για να σας δώσει μια νέα προοπτική, ένα διαφορετικό σχέδιο, και μια υπενθύμιση για την ευρύτερη εικόνα. Γονείς μπορεί να είναι δύσκολο μερικές φορές, αλλά η επιρροή σας πραγματικά έχει σημασία για τα παιδιά σας.\nTeen χρήση ναρκωτικών και αλκοόλ είναι μια πραγματικότητα σχεδόν σε κάθε κοινότητα, αλλά δεν πρέπει να είναι ένα μέρος της οικογενειακής ζωής σας. Τη στάση και τη συμπεριφορά σας κάνει μια μεγάλη διαφορά με τα παιδιά σας. Σύμφωνα με λύσεις θεραπεία, έφηβοι ανταποκρίνονται περισσότερο στην επιρροή των γονέων τους από ό, τι κάνουν με τους συνομηλίκους ή σχολικά προγράμματα.\nΈτσι τι μπορείτε να κάνετε; Να είστε 100% σαφές ότι τους περιμένουμε να αποφύγουν τα ναρκωτικά και το αλκοόλ, που ένα υγιές παράδειγμα με τη δική σας χρήση ουσιών (αποχή ή υγιές μέτρο), και να κρατήσει την οικογένειά σας σχέσεις ισχυρή. Αυτές οι επιλογές θα βοηθήσει τα παιδιά σας να αποφύγουν τις παγίδες της χρήσης ναρκωτικών και αλκοόλ. Εδώ είναι ένα άλλο πόρο συζητήσουμε για το πώς μια θετική ζεστό ύφος ανατροφή των παιδιών επηρεάζει τις επιλογές ενός παιδιού για το αλκοόλ και τα ναρκωτικά.\nΗ παιδική παχυσαρκία έχει ένα καυτό θέμα τα τελευταία χρόνια. Η πρώτη κυρία, Μισέλ Ομπάμα, έχει κρατήσει επίσης το θέμα στο προσκήνιο τα τελευταία χρόνια. Η αλήθεια είναι σαφές - η παχυσαρκία αυξάνει τον κίνδυνο πολλών άλλων προβλημάτων υγείας ανάπτυξης.\nΕυτυχώς, μια μελέτη από την Εφημερίδα της Νομικής, Ιατρικής και Ηθικής δείχνει ότι η γονική επιρροή μπορεί να έχει μεγάλο αντίκτυπο. Ως γονέας, μπορείτε να ελέγχετε το περιβάλλον του σπιτιού σας, προσφέροντας υγιεινά σνακ και γεύματα. Ανάγκη τα παιδιά σας να το buy-in σε αυτό το λίγο καλύτερα; Να τους βοηθήσει να ετοιμάσετε τα γεύματα, να τους διδάξει σχετικά με τα τρόφιμα που ετοιμάζουν, και να τους βοηθήσει να επιλέξετε επιεικής τρόφιμα με μέτρο.\nΒέβαια, κάποια προβλήματα βάρους στην παιδική ηλικία περιλαμβάνει ιατρικά προβλήματα ή άλλες δυσκολίες. Μην τα παρατάτε, και να παραμείνουν θετικοί όταν την υποστήριξη του παιδιού σας υγιεινές διατροφικές συνήθειες.\nΘετική αυτοεκτίμηση μπορεί να βοηθήσει ένα παιδί να αναπηδήσει πίσω από τις απογοητεύσεις, τις προκλήσεις, και την καθημερινή απογοητεύσεις. Ως γονέας, η στάση σας έχει μια ισχυρή επιρροή στο παιδί σας. Είτε η γνώμη σας για τον εαυτό σας είναι θετική ή αρνητική, το παιδί σας κατά πάσα πιθανότητα θα ακολουθήσουν το παράδειγμά σας.\nΡίξτε μια ματιά στον καθρέφτη και να κάνουν κάθε δυνατή προσπάθεια για να δείτε το καλό στον εαυτό σου. Deal με απογοητεύσεις σας με ειλικρίνεια, αλλά χωρίς μειωτικό τον εαυτό σας. Θα δείτε το δικό σας θετικότητα ξύνω για το παιδί σας.\nΣαν δευτερεύουσα σημείωση, αν διαπιστώσετε ότι έχετε αγωνίζονται με καταθλιπτικές σκέψεις ή μεγάλη αγωνία, παρακαλούμε επισκεφθείτε το γιατρό σας ή να μιλήσετε σε κάποιον γι 'αυτό. Μπορεί να ασχολείται με περισσότερα από κάποια περιστασιακή αρνητική αυτο-talk. Απευθυνόμενος σε πιο σημαντικό πρόβλημα ψυχικής υγείας θα έχει επίσης θετική υγιή επίδραση στο παιδί σας.\nΠερισσότερα θέματα για να έρθει\nΜάντεψε? Βρήκα τον τρόπο πάρα πολλές πληροφορίες σχετικά με αυτό για να χωρέσει σε ένα μόνο post στο blog. Γύρνα πίσω σε λίγες ημέρες για να μάθετε περισσότερα σχετικά με σιωπηλή υπερδύναμη σας - γονική επιρροή.\nΓνωρίστε τον εαυτό σας καλύτερα, ζείτε αυθεντικά και αγκαλιάστε ό, τι είναι διασκεδαστικό για σας\nΑυτοδιάκριση στην πολιτική και τη ζωή - πιο επικίνδυνη από ό, τι ψέματα\nΤο χιούμορ της ψυχικής υγείας βρίσκεται πλέον στο κέντρο της ψυχικής υγείας - εκεί πηγαίνει η γειτονιά\nΗ απώλεια ενός παιδιού στην αυτοκτονία: πολύπλοκος πόνος\nΕυχαριστούμε τον συνεργάτη σας; Αναγνωρίζοντας τα πλεονεκτήματα της κατανόησης της αντίστασης\nΒρίσκοντας τον δρόμο από τον πόλεμο: μια υπόσχεση και μια διαδικασία\nΠαιδιά σαν κανόνες - απλά δεν το ξέρουν


Π.Αγγελίδης-Δήμαρχος Σερρών: Απαράδεκτη και… επικίνδυνη η ενέργεια των Δημοτικών Συμβούλων !!! - Ανεξάρτητος-νέα του ν. Σερρών Π.Αγγελίδης-Δήμαρχος Σερρών: Απαράδεκτη και… επικίνδυνη η ενέργεια των Δημοτικών Συμβούλων !!! - Ανεξάρτητος-νέα του ν. Σερρών\nBy ανεξάρτητος on 31 Ιουλίου 2018 Δεν επιτρέπεται σχολιασμός στο Π.Αγγελίδης-Δήμαρχος Σερρών: Απαράδεκτη και… επικίνδυνη η ενέργεια των Δημοτικών Συμβούλων !!!\nΑγγελίδης, αντίθετος, κλειδί, Παυλόπουλος\nΠ.Αγγελίδης-Δήμαρχος Σερρών: Απαράδεκτη και… επικίνδυνη η ενέργεια των Δημοτικών Συμβούλων !!! added by ανεξάρτητος on 31 Ιουλίου 2018


Ποιες συμπληρώνουν την 5αδα;\n15 ΜΑΪ́ΟΥ 21 - 16:23\nΗ δημοφιλέστατη, ακόμη και 25 χρόνια μετά τον πρόωρο θάνατό της, πριγκίπισσα Diana κατέκτησε μία ακόμη κορυφή, καθώς αναδείχτηκε ως η πιο όμορφη γαλαζοαίματη όλων των εποχών με βάση τον κανόνα της «χρυσής αναλογίας», σύμφωνα με τη Daily Mail.\nΗ πριγκίπισσα Diana στην κορυφή της λίστας με τις πιο όμορφες γαλαζοαίματες όλων των εποχών.\nΗ κατάταξη έγινε με βάση το αρχαίο ελληνικό κανόνα της «χρυσής αναλογίας» από τον βρετανό πλαστικό χειρουργό Dr Julian De Silva, ο οποίος τον εφάρμοσε σε γνωστές γαλαζοαίματες, με την πριγκίπισσα του λαού να σημειώνει την υψηλότερη βαθμολογία. Ο Dr De Silva ανέπτυξε ένα πρόγραμμα για τη χαρτογράφηση του προσώπου με βάση τη χρυσή αναλογία και τα αποτελέσμα ανέδειξαν ως κρυφαία την πριγκίπισσα της Ουαλίας. «Η Νταϊάνα, η Μέγκαν και η Κέιτ είναι όλες πολύ όμορφες γυναίκες. Όταν όμως τις μέτρησα με βάση την ελληνική χρυσή αναλογία της φυσικής τελειότητας, η πριγκίπισσα Diana ήταν στην κορυφή. Η Diana σημείωσε υψηλό σκορ στο σχήμα του προσώπου, το πλάτος της μύτης, το μέτωπο και τα φρύδια. Το μικρότερο σκορ της ήταν το πηγούνι και τα χείλη» σημειώνει χαρακτηριστικά ο γιατρός στο άρθρο της Daily Mail. Σημειώνεται ότι η «χρυσή αναλογία» ήταν μια αρχαιοελληνική μέθοδος για τον καθορισμό της «φυσικής τελειότητας», μετρώντας δείκτες όπως οι αναλογίες και η συμμετρία των χαρακτηριστικών του προσώπου. Ο κανόνας αυτός χρησιμοποιήθηκε και από τον Λεονάρντο Ντα Βίντσι για να φτιάξει το τέλειο αντρικό σώμα στον γνωστό Vitruvian Man.\nΠοιες γαλαζοαίματες συμπληρώνουν την 5αδα, μετά την πριγκίπισσα Diana\nΣτη δεύτερη θέση βρίσκεται η βασίλισσα Ράνια της Ιορδανίας, η οποία είναι η πιο όμορφη γαλαζοαίματη εν ζωή. «Είχε το υψηλότερο σκορ από όλες στο όμορφο πηγούνι της και σκόραρε υψηλά στα χείλη», σύμφωνα με τον Dr De Silva.\nΤρίτη ήρθε η Γκρέις Κέλι, η λαμπερή σταρ του Χόλιγουντ και πριγκίπισσα του Μονακό, μετα τον γάμο της με τον πρίγκιπα Ρενιέ.\nA post shared by Royal Families (@royallfamilies)\nH Meghan Markle κατέκτησε την τέταρτη θέση και η Catherine Middleton συμπλήρωσε την κορυφαία πεντάδα.\nΠΕΡΙΣΣΟΤΕΡΑ ΓΙΑ HELLO_GREECE, ΛΙΣΤΑ, ΠΕΝΤΑΔΑ, ΠΙΟ ΟΜΟΡΦΗ, ΠΡΙΓΚΙΠΙΣΣΑ ΝΤΑΪΑΝΑ


Πως η διατροφή επηρεάζει την κατάθλιψη-Απο την συνεργάτιδα του eltopia.com.cy Αναστασία Κουκιαδάκη\nΑπό Αναστασία Κουκιαδάκη / 10 Μαρτίου 2018 - 09:02\nΌλοι έχουμε κακές μέρες, ίσως ακόμη και μια συνεχόμενη περίοδο με κακές μέρες όμως η κατάθλιψη είναι διαφορετική. Είναι σαν να βγαίνει όλο το χρώμα από το ουράνιο τόξο & τα πάντα να φαίνονται άσχημα, κανένα σημείο ελπίδας. Ο εγκέφαλος μοιάζει σαν σκουριασμένο ποδήλατο, δεν μπορεί να σκεφτεί, δεν μπορεί να θυμηθεί όμορφες στιγμές.\nΥπάρχει έντονο το συναίσθημα της απελπισίας, της ενοχής , της μοναξιάς. Τίποτα δεν είναι ενδιαφέρον ή διασκεδαστικό, ακόμα & τα πράγματα που αγαπάς. Κάποιοι, βρίσκουν διέξοδο στο φαγητό ή κάποιοι άλλοι το αποφεύγουν, δεν έχουνε όρεξη πλέον ούτε και για αυτό.\nΟι ψυχικές ασθένειες είναι περίπλοκες. Όμως, ο εγκέφαλος επηρεάζεται από την τροφή και τα θρεπτικά συστατικά που περιέχονται μέσα σε αυτή. Άρα μπορούμε να οδηγηθούμε στο συμπέρασμα ότι η σωστή - αντιφλεγμονώδη διατροφή μπορεί να ενισχύσει την ψυχική υγεία.\nΟ εγκέφαλός είναι άπληστος. Χρειάζεται πολλή ενέργεια για να λειτουργήσει σωστά και να δημιουργήσει νευροδιαβιβαστές ( χημικές ουσίες που στέλνουν σήματα μέσω του νευρικού συστήματος). Χωρίς αρκετή ενέργεια και χωρίς τα κατάλληλα θρεπτικά συστατικά, ο εγκέφαλός δεν θα πάρει αυτό που χρειάζεται. Με αυτό τον τρόπο τα σήματα που στέλνει δεν είναι σωστά. Μια τέτοια κατάσταση σταδιακά αρχίζει να σβήνει τα χρώματα από το ουράνιο τόξο. Αυτό φαίνεται ξεκάθαρα σε μια μελέτη όπου έδειξε ότι η κατανάλωση πολλών επεξεργασμένων τροφών με μειωμένη πρόσληψη σε θρεπτικά συστατικά έχει την δυνατότητα να αυξήσει τις πιθανότητές να αισθάνεστε καταθλιπτικοί έως και κατά 60%.\nΆλλες έρευνες έχουν δείξει ότι οι ελλείψεις θρεπτικών ουσιών συχνά συνδέονται με προβλήματα ψυχικής υγείας. Σε αυτές τις περιπτώσεις ένας είναι ο παρανομαστής η φλεγμονή. Μια θεωρία αναφέρει ε ότι οι προφλεγμονώδεις κυτοκίνες - δείκτες φλεγμονής - μπορούν να αλληλεπιδράσουν με άλλες πρωτεΐνες στον εγκέφαλο, προωθώντας τις αλλαγές που συμβάλλουν στην κατάθλιψη.\nΕκ παραλλήλου, η υγεία του εντέρου έχει σημαντικό ρόλο ,αφού, είναι υπεύθυνο για την απορρόφηση των θρεπτικών ουσιών , συμπεριλαμβανομένου & του εγκεφάλου. Εάν το μικροβιοκτόνο του εντέρου δεν λειτουργεί σωστά ή εάν το πρόβλημα αναπτύσσεται μέσω ερεθισμού ή φλεγμονής τότε και ο εγκέφαλος δεν λειτουργεί σωστά. Θυμηθείτε ότι η περισσότερη σεροτονίνη - ο χαρούμενος νευροδιαβιβαστής - γίνεται στο έντερο, όχι στον εγκέφαλο.\nΗ διατροφή , τροφοδοτεί τα μιτοχόνδρια( απαιτεί αρκετά θρεπτικά συστατικά), όπου είναι τα «ενεργειακά εργοστάσια» των κυττάρων. Πρόσφατες μελέτες, υποδεικνύουν ότι τα μιτοχόνδρια παίζουν σημαντικό ρόλο στη γνωστική λειτουργία του εγκεφάλου - και ότι τα υπο-βέλτιστα μιτοχόνδρια μπορούν να συμβάλλουν σε ψυχικές διαταραχές, συμπεριλαμβανομένης της κατάθλιψης.\nΜπορούμε να καταλήξουμε λοιπόν, ότι με την σωστή αντιφλεγμονώδη διατροφή ο εγκέφαλός μπορεί να προστατευθεί. Έτσι οτιδήποτε κάνει το σώμα μας πιο υγιές όπως : ο καθαρός αέρας, η ηλιοφάνεια, το καθαρό νερό, η άσκηση, η απομάκρυνση επεξεργασμένων τροφών & των ταχυφαγείων, οι τροφές πλούσιες σε βιταμίνες και μέταλλα, κάνουν τον εγκέφαλό μας πιο υγιή.\nΑς δούμε συγκεκριμένα κάποια θρεπτικά συστατικά όπου φαίνεται να συνδέονται με την υγεία του εγκεφάλου:\n· Πρώτο και κύριο τα Ωμέγα-3 λιπαρά οξέα . Όπου παρέχουν δομικές μονάδες για την υγιή ανάπτυξη του εγκεφάλου.\n· Οι Βιταμίνες του συμπλέγματος Β (κρέας, αυγά, θαλασσινά, πράσινα φυλλώδη λαχανικά, όσπρια). Μελέτες έχουν δείξει ότι η ανεπάρκεια βιταμινών Β (ιδιαίτερα του Β12) συνδέεται με την κατάθλιψη.\n· Η Βιταμίνη D ( κυρίως στην έκθεση στον ήλιο, μικρά ψάρια , εμπλουτισμένα προϊόντα). Απαιτείται για την ανάπτυξη και λειτουργία του εγκεφάλου. Η ανεπάρκεια αυτής , της «βιταμίνης του ήλιου» έχει συνδεθεί με την κατάθλιψη όπως και με άλλες διαταραχές της διάθεσης.\n· Σελήνιο (ξηροί καρποί, θαλασσινά, μανιτάρια). Βασικό μεταλλικό στοιχείο όπου συνεργάζεται με άλλα θρεπτικά συστατικά για να δημιουργήσει αντιοξειδωτική ισορροπία στα κύτταρα του σώματός .\n· Τρυπτοφάνη (πηγές πρωτεΐνης όπως γαλοπούλα, βοδινό κρέας, αυγά, μερικά γαλακτοκομικά προϊόντα, σκουρόχρωμα φυλλώδη πράσινα λαχανικά ). Ένα αμινοξύ, πρόδρομος της σεροτονίνης. Η χαμηλή περιεκτικότητα αυτής, φαίνεται να προκαλεί συμπτώματα κατάθλιψης.\nΑκολουθήστε μερικά βήματα πριν ξεκινήσετε να απορρίπτετε ή να προσθέτετε τροφές:\n1.Πριν ξεκινήσετε οτιδήποτε αφιερώστε λίγες μέρες καταγράφοντας ( ημερολόγιο) πως αισθάνεστε μετά την κατανάλωση οποιοδήποτε τροφίμου, έτσι θα καταλάβετε ποια τρόφιμα λειτουργούν υπέρ σας και ποια όχι.\n2. Φρούτα και λαχανικά, εμπλουτίστε την διατροφή σας με «βόμβες «βιταμινών.\n3.Αποφύγετε προ - φλεγμονώδη τρόφιμα.\nI. Αλκοόλ: κατασταλτικό του νευρικού συστήματος\nII. Καφεΐνη: επιδεινώνει το άγχος – αϋπνία – νευρικότητα.\nIII. Ζάχαρη (συμπεριλαμβανόμενου και του αμύλου): επιδεινώνει την φλεγμονή, προσφέρει καλή διάθεση για λίγο αλλά μετά χειρότερη συναισθηματική φόρτιση.\nV. Χυμούς: ζάχαρη & νερό.\nVI.Μειώστε το φαγητό από ταχυφαγεία.\nVII. Προτιμήστε ελαιόλαδο.\nVIII. Περιορίστε το κόκκινο κρέας (χοιρινό).\n4.Κρατήστε τα βακτήρια του εντέρου σας, υγιή.\nI. Τρώτε γιαούρτι χωρίς επί – προσθετά Δημητρακά & φρούτα.\nII. Προτιμήστε άσπρο κρέας ( κοτόπουλο, ψάρι).\nIII. Προτιμήστε γάλα βιολογικής προέλευσης.\nIV. Κατανάλωση πολυφαινολων.\n5. Συμπλήρωμα ωμέγα 3 λιπαρών οξέων.\n6. Άσκηση. Αφιερώστε 25 λεπτά την ημέρα για ένα περίπατο.\n7. Πίνετε άφθονο – καθαρό νερό.\nΗ κατάθλιψη είναι δύσκολη αλλά όχι μη θεραπεύσιμη.\nΓια αυτό μη διστάσετε να ζητήσετε βοήθεια. Ξεκινήστε να αγαπάτε τον εαυτό σας, βγείτε έξω στο φώς , μην βιαστείτε, κάντε μικρά βήματα αλλαγής. Προσθέσετε σε κάθε γεύμα σας φρούτα. Μην ξεχνάτε την τριάδα των θρεπτικών συστατικών : κάθε γεύμα θα πρέπει να υπάρχει πρωτεΐνη – υδατάνθρακα – λίπος.\nΦάτε σωστά, περπατήστε και ο σωστός τρόπος διατροφής θα είναι σύμμαχος σας για μια πολύχρωμη ζωή.\nΤοκετός: Φυσιολογικός ή με Καισαρική; Τι πρέπει να ξέρετε!\nΣάλτσα ντομάτα για μακαρόνια...ιταλική!\nΑπό Αναστασία Κουκιαδάκη / 09 Ιουνίου 2018\nΗ διατροφή που κάνετε έχετε αναρωτηθεί αν αποδίδει στην καθημερινότητα σας και γενικότερα στην υγεία σας; από την συνεργάτιδα του Eltopia.com.cy Αναστασία Κουκιαδάκη


Έχεις σκύλο; Είσαι πιο κοινωνικός, πιο ευτυχισμένος και πιο ικανοποιημένος από τη δουλειά σου - Petpet.news\npetpet.newsFamily AffairsΈχεις σκύλο; Είσαι πιο κοινωνικός, πιο ευτυχισμένος και πιο ικανοποιημένος από τη δουλειά σου\n27 Ιουλιου 2017 19:07\nΤο πόσο ευτυχισμένους μας κάνουν τα αγαπημένα μας κατοικίδια είναι γνωστό. Για τους περισσότερους δε από εμάς δρουν σαν αγχολυτικά. Μια νέα όμως έρευνα που είδε το φως της δημοσιότητας και που έχει να κάνει με τους κηδεμόνες σκύλων πηγαίνει τα πράγματα δυο βήματα πιο πέρα. Σύμφωνα με αυτή οι σκυλο-γονείς δεν είναι μόνο πιο ευτυχισμένοι και με λιγότερο άγχος αλλά και πιο κοινωνικοί και πιο ικανοποιημένοι από τη δουλειά τους από ό,τι οι υπόλοιποι.\nΑρχικά η έρευνα μελέτησε 1,000 ανήλικες με σκύλο και 1,000 χωρίς σκύλο. Τα αποτελέσματα ήταν ιδιαίτερα εντυπωσιακά καθώς το 80% όσων είχαν σκύλο δήλωσε πολύ ή πάρα πολύ ευτυχισμένο από τη ζωή του γενικά. Από αυτούς το 86% δήλωσε ότι το κατοικίδιό είναι ο λόγος που έχει λιγότερο στρες.\nΟ John Davies, δημιουργός των συμπληρωμάτων διατροφής για κατοικίδια Lintbells και υπεύθυνος για αυτή την έρευνα, θα πει: “Τα αποτελέσματα της έρευνας είναι ξεκάθαρα για το πόσα θετικά έχει η συνύπαρξη με ένα σκύλο. Είσαι πιο χαλαρός, πιο ευτυχισμένος και καλύτερα στην υγεία σου. Τα σκυλιά είναι υπέροχη παρέα και προσφέρουν στους ανθρώπους που τα έχουν κάτι περισσότερο από μια χαρούμενη ουρά το πρωί. Είναι τα πρώτα που καλωσορίζουν στο σπίτι έναν επισκέπτη, που μας εμπνέουν να κάνουμε πράγματα και που μας προσφέρουν ανιδιοτελώς την αγάπη τους. Αυτό σημαίνει ότι και εμείς πρέπει να φροντίσουμε για αυτά ώστε η σχέση αυτή να είναι αμφίδρομη”.\nΕπίσης, σύμφωνα με την έρευνα, που έγινε από το διαδικτυακό OnePoll.com, το 63% των ιδιοκτητών σκύλων είναι ικανοποιημένο από τη δουλειά του ενώ από αυτούς που δεν είχαν σκύλο το ποσοστό αυτό ήταν μόλις 44%.\nΤέλος οι περισσότεροι που έχουν σκύλους είναι πιο κοινωνικοί, πιο εξωστρεφείς και πιο αισιόδοξοι. Βλέπουν δηλαδή το ποτήρι μισοάδειο. Κάνουν επίσης πιο εύκολα φίλους και συμμετέχουν σε διάφορες δραστηριότητες. Επίσης βρίσκονται εκτός σπιτιού περισσότερο από ό,τι οι άλλοι.\nΈνα άλλο ενδιαφέρον συμπέρασμα είναι ότι αυτοί που δεν έχουν σκύλο έχουν περισσότερες πιθανότητες να ακούσουν μουσική, να διαβάσουν ένα βιβλίο ή να δουν τηλεόραση. Για παράδειγμα, όσοι δεν έχουν σκύλο βλέπουν 14 ώρες περισσότερο τηλεόραση το μήνα από αυτούς που έχουν.\nΚαι για να μην ξεχνάμε και τα social media, εκείνοι που χρησιμοποιούν περισσότερο τα social media, ανεβάζοντας φωτογραφίες ή συνομιλώντας με άλλους, είναι οι ιδιοκτήτες σκύλων. Τι φωτογραφίες ανεβάζουν; Μαντέψτε.\nΠου έχει φανατικούς θαυμαστές\nΠοιες ράτσες είναι επιρρεπείς στη θερμοπληξία;\nΈχεις σκύλο; Είσαι πιο κοινωνικός\nπιο ευτυχισμένος και πιο ικανοποιημένος από τη δουλειά σου


Τα 10 καλύτερα ξενοδοχεία κοντά σε: Hokkaido University Hospital\nΞενοδοχεία κοντά σε: σιδηροδρομικό σταθμό Kitajuuhachijou\nΞενοδοχεία κοντά σε: Στάση Kita-Jūhachi-Jō\nΤα καλύτερα ξενοδοχεία κοντά σε: Hokkaido University Hospital, Σαπόρο\nΞενοδοχεία κοντά σε: Hokkaido University Hospital\n428 από 973 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Hokkaido University Hospital\n1,2 χλμ. από Hokkaido University Hospital\n0,9 χλμ. από Hokkaido University Hospital\n1,3 χλμ. από Hokkaido University Hospital\n1,1 χλμ. από Hokkaido University Hospital\n0,8 χλμ. από Hokkaido University Hospital\n1,6 χλμ. από Hokkaido University Hospital\n0,7 χλμ. από Hokkaido University Hospital\n0,5 χλμ. από Hokkaido University Hospital\n1,5 χλμ. από Hokkaido University Hospital\n1,0 χλμ. από Hokkaido University Hospital\n0,4 χλμ. από Hokkaido University Hospital\n0,2 χλμ. από Hokkaido University Hospital


Σελήνη 21-22/05 Ταλέντα που δεν φανταζόσασταν – ζώδια\nΑστρολογία Δευτέρας 21/05, η Σελήνη σε κενό πορείας στον Λέοντα\nΟι Κινέζοι λένε ότι «πίσω από ένα ταπεινό βελανίδι, υπάρχει μια αγέρωχη βελανιδιά». Σκεφτείτε αυτή τη σοφή παροιμία, αν σας γίνει μια πρόταση που αρχικά θα σας φανεί ανάξια λόγου.\nΝα ξέρετε ότι αν την βιαστείτε να την απορρίψετε, το πιο πιθανό είναι να περάσετε πολλά χρόνια βράζοντας από ζήλια – για το άτομο που την αποδέχθηκε και θριάμβευσε!\nΜην εκπλαγείτε αν ένας πρώην εργοδότης σας προσεγγίσει, τάζοντάς σας τον ουρανό με τα άστρα για να επιστρέψετε στη θέση που είχατε.\nΑυτό που πρέπει να σκεφτείτε είναι κατά πόσο έχει αλλάξει συμπεριφορά, που ήταν και ο λόγος της αποχώρησής σας. Ζυγίστε καλά την πιθανότητα να βρεθείτε ξανά στο ίδιο δηλητηριώδες περιβάλλον.\nΚάποιοι θα θελήσετε να αποδράσετε από τις εργασιακές υποχρεώσεις σας σήμερα. Η διάθεσή σας θα είναι να βγείτε στην αγορά και να κάνετε πολλά ψώνια!\nΑν κάποιος σας προσφέρει την ευκαιρία να διευρύνει το γνωστικό σας πεδίο σε σχέση με το διαδίκτυο, αδράξτε τη χωρίς δεύτερη σκέψη!\nΌχι μόνο θα προσεγγίσετε όλα όσα αποτελούν το μέλλον, με αυτή τη διαδικασία θα ανακαλύψετε ταλέντα σας που δεν φανταζόσασταν. Ανοίξτε αυτή την πόρτα, που θα σας επιφέρει μια εργασία καλύτερη από τα πιο φιλόδοξα όνειρά σας!\nΗ ενέργεια της ημέρας: Ο Ήλιος περνά στους Διδύμους από σήμερα, όπου θα παραμείνει μέχρι τις 21 Ιουνίου. Χρόνια Πολλά σε όλα τα διδυμάκια!\nΑστρολογία Τρίτης 22/05, Τέταρτο Σελήνης από την Παρθένο\nΗ προσωπική σας ζωή θα γνωρίσει επιτυχίες, μέσα από τον απέραντο κόσμο των γνωριμιών μέσω διαδικτύου. Αν ανήκετε σε αυτούς που έχουν κουραστεί από τις αποτυχημένες σχέσεις, κάντε αυτό το τόλμημα. Μέσα από τα ενδιαφέροντα άτομα που θα προσεγγίσετε και θα σας προσεγγίσουν, βρίσκεται το μελλοντικό σας ταίρι!\nΑυτή η περίοδος είναι ιδανική για να φροντίσετε περισσότερο τον εαυτό σας και την εμφάνισή σας. Ανανεώστε την γκαρνταρόμπα σας και βγείτε να την επιδείξετε σε καλλιτεχνικές εκδηλώσεις, πάρτυ και συναντήσεις με φίλους.\nΔεν είναι κακό να θέτετε κάποια άτομα σε βάθρο. Όλοι έχουν ανάγκη από πρότυπα, ειδικά στη νεανική ηλικία τους. Αυτό που διαφεύγει στους περισσότερους, είναι ότι αξίζουν να θέσουν τον εαυτό τους σε ένα βάθρο. Γιατί να μην δείξετε στον κόσμο ότι είστε πραγματικά άξιοι θαυμασμού;\nΗ ενέργεια της ημέρας: Αρχίστε να δίνετε περισσότερη σημασία στη διατροφή και την άσκησή σας, γιατί η εποχή απαιτεί αποτοξίνωση και ανανέωση. Φροντίστε το σώμα σας και την εμφάνιση σας γενικότερα.


Εκτός ο Οφόε, επιστρέφει ο Σεμπά με Λεβαδειακό | Superleague & Ολυμπιακός | gazzetta.gr\nΠαρασκευή, 17 Νοεμβρίου 2017 - 21:25\nFollow @twitterΕκτός ο Οφόε, επιστρέφει ο Σεμπά με Λεβαδειακό\nΗ ΑΠΟΣΤΟΛΗ ΤΩΝ ΠΕΙΡΑΙΩΤΩΝ\nΕκτός ο Οφόε, επιστρέφει ο Σεμπά με Λεβαδειακό\nΟι Γιάγκος Βούκοβιτς και Οτζίτζα Οφόε έμειναν εκτός αποστολής, για διαφορετικούς λόγους, από τον Τάκη Λεμονή για το παιχνίδι με τον Λεβαδειακό. Επιστρέφει ο Σεμπά.\nΓνωστά και απρόοπτα είχε να αντιμετωπίσει ο Τάκης Λεμονής, στη σύνθεση της αποστολής που θα αντιμετωπίσει τον Λεβαδειακό στο γήπεδο «Καραϊσκάκης» (18/11, 19.30), για την 11η αγωνιστική της Superleague Σουρωτής.\nΕκτός ο Γιάγκος Βούκοβιτς, λόγω υποχρεώσεων την Εθνική της χώρας του και το ταξίδι που είχε. Σε άλλα προβλήματα, ο Οτζίτζα Οφόε δεν συμπεριλήφθηκε, λόγω τραυματισμού, όπως και ο Εμάνουελ Εμενίκε και ο Χρβόγε Μίλιτς. Εξάλλου, ο Αλέξις Ρομαό θα εκτίσει ποινή τιμωρίας και δεν θα ενισχύσει τους «ερυθρόλευκους». Off και ο Μπεν καθώς δεν κρίθηκε από τον Τάκη Λεμονή στο επίπεδο που πρέπει για να παίξει με Λεβαδειακό. Εκτός και ο Ανδρούτσος αλλά και ο Νικολάου.\nΣτις δοκιμές που έκανε ο Έλληνας τεχνικός ενόψει του αγώνα με τους Βοιωτούς, συμπεριέλαβε τον Ζιλέ και τον Καρσελά στους βασικούς, ενώ πλέον υπολογίζει και στις υπηρεσίες του Σεμπά, που ξεπέρασε τον τραυματισμό του και επιστρέφει στην αποστολή των «ερυθρόλευκων». Παρών και ο Πάρντο στην αποστολή παρότι είχε και αυτός πολύωρο ταξίδι και ματς στην Ασία. Πιθανό σχήμα: Προτο, Ομάρ, Μποτια, Σισέ, Κουτρης, Ταχτσίδης, Ζιλε, Φορτούνης, Σεμπά, Καρσελα και Ανσαριφαρντ. Υποψήφιοι για 11αδα και οι Ενγκελς, Μάριν, Πάρντο και Μάρτινς.\nΜποτία, Καρσελά, Χουτεσιώτης, Σισέ, Τζούρτζεβιτς, Ελαμπντελαουί, Ένγκελς, Φιγκέιρας, Φορτούνης, Ζιλέ, Καπίνο, Ανσαριφάρντ, Κούτρης, Μάριν, Μάρτινς, Πάρντο, Προτό, Σεμπά και Ταχτσίδης.\nΟ Πάρντο χρησιμοποιήθηκε ξανά ως δεξί μπακ


Η μουσική συναντά την φύση στο Θέατρο Αλώνι Πηλίου - Secret Volos\nJul 23, 2020 / 508 Views\nΤην Παρασκευή 7 Αυγούστου και πρώτη μέρα του διήμερου φεστιβάλ Piano στο Αλώνι, ο Δημήτρης Χρυσανθακόπουλος, νεαρός σολίστ διακεκριμένος ήδη σε Ελλάδα και εξωτερικό, θα ανοίξει το πρόγραμμα με επιλογές απο τον Tchaikovsky και Handel.\nΣτην συνέχεια θα αναλάβει ο υπερβιρτουόζος πιανίστας Παναγιώτης Τροχόπουλος σε ένα μοναδικό ρεσιτάλ με έργα των Rubinstein, Debusy, Granados. Το πρόγραμμα κορυφώνεται με την υπερβατική μεταγραφή του Franz Liszt πάνω σε θέματα από την Όπερα “Ρομπέρτος ο διάβολος” του Giacomo Meyerbeer.\nΣτις 8 Αυγούστου το πρόγραμμα συνεχίζεται με ένα μοναδικό πρόγραμμα με δύο σπουδαίες προσωπικότητες του είδους, τον γνωστό στο ευρύ κοινό Χρίστο Παπαγεωργίου και την μοναδική Τζένια Μανουσάκη.\nΔύο σολίστ υψηλής δεξιοτεχνίας, που θα μας χαρίσουν μια αξέχαστη βραδιά με έργα των Bach, Tchaikovsky και List. Ο συνθέτης και πιανίστας Χρίστος Παπαγεωργίου θα προλογίζει τα σολιστικά κομμάτια -και όχι μονον- όλων των ερμηνευτών του διημέρου.\nΑΓΙΟΣ ΓΕΩΡΓΙΟΣ ΝΗΛΕΙΑΣ , ΘΕΑΤΡΟ ΑΛΩΝΙ , ΠΗΛΙΟ


Σοβαρό τροχαίο δυστύχημα, με δύο νεκρούς, σημειώθηκε περίπου στις 10:45 σήμερα το πρωί στην Λ. Κορωπίου Μαρκοπούλου, στο Κορωπί.\nΣτο τροχαίο ενεπλάκησαν ένα μεγάλο βυτιοφόρο όχημα που μετέφερε βενζίνη και ένα φορτηγό. Δυστυχώς ο οδηγός και ο συνοδηγός του φορτηγού είναι νεκροί, καθώς η καμπίνα του φορτηγού πολτοποιήθηκε! Ο οδηγός του βυτιοφόρου απεγκλωβίστηκε τραυματισμένος και μεταφέρθηκε με ασθενοφόρο στο νοσοκομείο «Γ. Γεννηματάς».\nΆμεσα αποκλείστηκε η Λεωφόρος και η αστυνομία ζήτησε από τους περίοικους που βρίσκονταν κοντά στο σημείο του τροχαίου να απομακρυνθούν, τουλάχιστον για 500 μέτρα.\nΣτο σημείο έσπευσε μεγάλη δύναμη της Π.Υ. Μαρκοπούλου και της Π.Υ. Κορωπίου, και ο διοικητής Π.Υ. Αν. Αττικής Χαράλαμπος Χιώνης, με εξειδικευμένο προσωπικό για αντιμετώπιση καταστάσεων με εύφλεκτα υγρά.\nΗ κατάσταση, λόγω του τεράστιου όγκου βενζίνης που μετέφερε το βυτιοφόρο, κρίνεται ιδιαίτερα επικίνδυνη. Σύμφωνα με πληροφορίες του Mesogianews, θα πρέπει να γίνει μεταφόρτωση των καυσίμων και μετά να επέμβουν οι πυροσβεστικές δυνάμεις για τον απεγκλωβισμό των σορών που βρίσκονται στο φορτηγό. Μάλιστα περίπου στις 11:10 αναφέρθηκε ότι υπήρχε διαρροή βενζίνης από το βυτίο!\n(ΠΗΓΗ : http://www.mesogianews.gr/koropi/12618/Trochaio_me_duo_nekrous_sto_Koropi.htm )\nPosted on 17/05/2019 by Posted in Ανατολικά, ΑρχικήTagged βενζίνη, βυτιοφόρο, δύο, Κορωπί, ΝΕΚΡΟΥΣ, ΤΡΟΧΑΙΟ\nPrevious Previous post: Η Ειρήνη Κουνενάκη για τον Δήμο Παλλήνης\nNext Next post: Το Γενικό Λογιστήριο του Κράτους προβλέπει 4,1% του ΑΕΠ πρωτογενές αποτέλεσμα το 2019


▷ Μεταχειρισμένο Bomag Bw 100 Ad 4 προς πώληση στο Machineseeker\nΜεταχειρισμένο Bomag bw 100 ad 4 προς πώληση\n76.951 Αποτελέσματα για\nΔιευκολύνουμε την αναζήτησή σας για "bomag bw 100 ad 4"\nΣυμπιεστής ασφάλτου Κατασκευαστής BOMAG τύπος BW 213 DH 4 Έτος κατασκευής 2010 Cblxftpkzf Std. 4591 Τοποθεσία. Σαξονία-Άνχαλτ Γερμανία Τιμή ελεύθερη φορτωμένη\nΚιβώτιο ταχυτήτων i = 87,30\nΚιβώτια ταχυτήτων, κιβώτια ταχυτήτων με γρανάζια, γωνιακά κιβώτια ταχυτήτων, σκουληκοειδή κιβώτια ταχυτήτων -κατασκευαστής: Nord, κιβώτιο ταχυτήτων τύπου SK 42125AD-100 L/4 -αναλογία μετάδοσης: i = 87,30 -άξονας κίνησης: Κοίλος άξονας Ø 60 x 235 mm 2uglnu -M2 max: 1892 Nm -Διαστάσεις: 380/250/H470 mm -Βάρος: 101 kg\nΓια περαιτέρω τεχνικά στοιχεία, επικοινωνήστε με τον πωλητή. Pljyt\nΤεχνικά στοιχεία: Μήκος εργασίας: 4100 mm πλάτος στήλης: 3600 mm Δύναμη πίεσης: 220 έως Έλεγχος CNC: OP ελεγχόμενοι άξονες: Y1, Y2, X, R mot. ρυθμιζόμενο πίσω μετρητή λαιμός: 420 mm διαδρομή: 180 mm ύψος εργασίας: 960 mm ισχύς κινητήρα: 20 kW B8q7idbl8q Σήμα CE Διαστάσεις (μήκος x πλάτος x ύψος): περίπου 4900 x 2000 x 3100 mm Βάρος: περίπου 17 τόνοι Ο πωλητής δεν ευθύνεται για σφάλματα γραφής ή μετάδοσης δεδομένων. Το μηχάνημα είναι σε εμφάνιση, τεχνική και φθορά ανάλογα με την ηλικία.Τα μεταχει...\nΥδραυλικό σύστημα αλλαγής ελαστικών φορτηγού και περονοφόρου ανυψωτικού τύπου SCHÄFER τύπου 4 K 1 - EV Μηχανή. # 8085 Έτος κατασκευής 1992 Τεχνικά στοιχεία: Μέγιστη διάμετρος τροχού 1000 mm ισχύς κίνησης 4 kW Fn8w39h διαστάσεις 2350 x 1150 x 2200 mm μεταχειρισμένο, σε καλή κατάσταση


Ken Robinson & Lou Aronica: Φτάνουμε στην αυτοπραγμάτωση όταν το ταλέντο μας συναντά το προσωπικό πάθος - Εναλλακτική Δράση\nΟ Ken Robinson είναι συγγραφέας και σύμβουλος σε θέματα εκπαίδευσης και καλλιτεχνικής παιδείας και είναι διεθνώς αναγνωρισμένος για το έργο του στην ανάπτυξη της δημιουργικότητας, της καινοτομίας και του ανθρώπινου δυναμικού. Το 2003 έλαβε το χρίσμα του ιππότη, παίρνοντας τον τίτλο του Sir, για την συμβολή του στην εκπαίδευση.\nΤον Ken Robinson τον άκουσα για πρώτη φορά σε μια ομιλία που είχε δώσει στο TED το 2006, την πρώτη του από τις τρεις συνολικά, τις οποίες παρακολούθησαν περισσότεροι από 24 εκατομμύρια άνθρωποι, από τις ιστοσελίδες του TED.\nΗ βασική πρόταση του σχετικά με την επιτυχία του εκπαιδευτικού συστήματος είναι ότι θα πρέπει να αναπτυχθεί με βάση 3 άξονες: Πρώτον, την ανάπτυξη της πολυμορφίας, προσφέροντας έτσι, ένα ευρύ πρόγραμμα σπουδών που θα ενθαρρύνει την εξατομικευμένη μαθησιακή διαδικασία. Δεύτερον, μέσα από την δημιουργική διδασκαλία – η οποία εξαρτάται από την υψηλού επιπέδου κατάρτιση των εκπαιδευτικών – που προωθεί και κεντρίζει την περιέργεια των σπουδαστών και τρίτον, να επικεντρωθεί στην αφύπνιση της δημιουργικότητας μέσω εναλλακτικών διδακτικών διαδικασιών που θα δίνουν λιγότερη έμφαση στην τυποποίηση των εξετάσεων.\nΗ αφύπνιση της δημιουργικότητας και οι τρόποι με τους οποίους μπορούμε να οδηγηθούμε σε αυτήν, ήταν ένα θέμα στο οποίο επικεντρώθηκε ο Ken Robinson. Το αποτέλεσμα της μελέτης και του στοχασμού του παρουσιάζεται στο βιβλίο του ΒΡΕΣ ΤΟ ΣΤΟΙΧΕΙΟ ΣΟΥ, που πρόσφατα κυκλοφόρησε από τις εκδόσεις Διόπτρα.\nΣτο βιβλίο αυτό, που ο ο Ken Robinson συνυπογράφει με τον Αμερικανό συγγραφέα και εκδότη Lou Aronica, αναφέρεται στο σημείο εκείνο όπου το φυσικό ταλέντο συναντά το προσωπικό πάθος. Όταν γίνεται αυτή η συνάντηση τότε, οι άνθρωποι νιώθουν πως είναι πραγματικά ο εαυτός τους και πετυχαίνουν την κορυφαία επίδοσή τους.\nΓιατί συμβαίνει αυτό; Διότι, όταν ανακαλύπτεις το Στοιχείο σου, τα πράγματα εκείνα που αγαπάς να κάνεις και τα πράγματα στα οποία είσαι καλός, συμπίπτουν. Για να βρει κανείς το Στοιχείο του θα πρέπει να ανακαλύψει τα ταλέντα και τα πάθη του. Γιατί όμως, οι περισσότεροι άνθρωποι δεν τα έχουν ανακαλύψει; Ένας από τους σημαντικότερους λόγους είναι ότι οι περισσότεροι άνθρωποι έχουν πολύ περιορισμένη αντίληψη των φυσικών ικανοτήτων τους.\nΜέσα από τη στρατηγική που παρουσιάζει ο Ken Robinson, θα οδηγηθούμε με σταθερά βήματα στην ανακάλυψη των δικών μας φυσικών ικανοτήτων, και θα ανακαλύψουμε το δικό μας Στοιχείο, μέσω του οποίου θα μπορέσουμε να ανταποκριθούμε στις προκλήσεις της σύγχρονης ζωής και να οδηγηθούμε στη δική μας επιτυχία.\nΣτη διαδρομή που θα ακολουθήσει ο αναγνώστης, έχει πολλά να ανακαλύψει για τον εαυτό του αλλά και πολλά να μάθει, για πράγματα που του ήταν άγνωστα μέχρι σήμερα, όπως για παράδειγμα ότι, εκτός από τις πέντε αισθήσεις μας διαθέτουμε και άλλες τέσσερις, που μας βοηθούν να λειτουργούμε καλύτερα, μέσα στον κόσμο στον οποίο ζούμε.\nΘα ανακαλύψουμε με ποιον τρόπο είμαστε έξυπνοι, μιας και δεν έχουμε μόνο μία αλλά πολλές ευφυΐες, καθώς και για τα τρία βασικά χαρακτηριστικά της ανθρώπινης ευφυΐας. Θα βιώσουμε την εμπειρία του να βρεθούμε στον πυρήνα του Στοιχείου, την Ζώνη, και θα δούμε τον εαυτό μας να ευθυγραμμίζεται με τον τρόπο σκέψης που μας ταιριάζει.\nΘα ανακαλύψουμε τη «φυλή» μας αλλά και τα εμπόδια που θα συναντήσουμε στο ταξίδι μας, για την αναζήτηση του Στοιχείου μας. Θα διαπιστώσουμε ότι, η ηλικία και το είδος του επαγγέλματος δεν αποτελούν εμπόδια και πως, από τη στιγμή που θα βρούμε το δρόμο μας, μπορούμε να βοηθήσουμε και άλλους να το κάνουν.\nΚαι ο Ken Robinson συμπληρώνει: «Αν ανακαλύψουμε το Στοιχείο μας και ενθαρρύνουμε τους άλλους να βρουν το δικό τους, οι ευκαιρίες για ανάπτυξη είναι απεριόριστες. Αν αποτύχουμε, μπορεί να ζήσουμε και πάλι, αλλά οι ζωές μας θα είναι βαρετές».\nΤο βιβλίο των Ken Robinson & Lou Aronica «Βρες το στοιχείο σου» κυκλοφορεί από τις εκδόσεις Διόπτρα. Μπορείτε να το βρείτε εδώ\nΕνεργοποιήστε την εσωτερική σας ενέργεια


Εκτός ΑΝΤ1 την Δευτέρα το Ενώπιος Ενωπίω - Η ανακοίνωση για Χατζηνικολάου - News - Youweekly\nΕκτός του ΑΝΤ1 θα βρεθεί την Δευτέρα 30 Νοεμβρίου η εκπομπή Ενώπιος Ενωπίω του Νίκου Χατζηνικολάου. Βγήκε η επίσημη ανακοίνωση για την αντικατάσταση της. Τι συμβαίνει;\nΑναλυτικά η ανακοίνωση του ΑΝΤ1 για την εκπομπή Ενώπιος Ενωπίο και τον Νίκο Χατζηνικολάου\nΜε μια έκτακτη ενημερωτική εκπομπή, τη Δευτέρα 30 Νοεμβρίου στις 23:30, ο Νίκος Χατζηνικολάου προσεγγίζει το καυτό ζήτημα της πανδημίας του κορωνοϊού.\nΤι λένε οι φορείς της αγοράς και της εστίασης για την κρίση που βιώνουν;\nΣυγκλόνισε από την άλλη, ο Γιώργος Χατζηνάσιος στο Ενώπιος Ενωπίω με την εξομολόγηση που έκανε για την προσωπική του ζωή.\nΕνώπιος Ενωπίω: Η ερώτηση του Χατζηνικολάου που έκανε τον Λαζόπουλο να βουρκώσει!\nΟ Λάκης Λαζόπουλος το βράδυ της Δευτέρας βρέθηκε καλεσμένος στην εκπομπή του Νίκου Χατζηνικολάου στον ΑΝΤ1, Ενώπιος Ενωπίω και μεταξύ άλλων αναφέρθηκε στον θάνατο της γυναίκας του - δείτε εδώ το πρόσωπό της - με βουρκωμένα μάτια.\nΟ ηθοποιός μόλις άρχισε να μιλά και κομπιάζοντας ανέφερε: «Έχω τρόπους να μιλάω κι ας φεύγουν οι άνθρωποι αλλά μου λείπει ότι δεν μπορώ να τους δώσω κάτι. Δηλαδή η χαρά που έπαιρνα ακούγοντάς τους, δεν υπάρχει. Οπότε ένα κομμάτι της χαράς σου πετιέται. Αν υποθέσουμε ότι διαθέτεις κάποιες πηγές για να παίρνεις κι εσύ κάτι ή για να δίνεις, αυτό δεν υπάρχει. Από την αρχή αυτό που είχαμε συζητήσει με την κόρη μου ότι εγώ είμαι στρατιώτης, είμαι στον πόλεμο αλλά αν σκοτωθώ σκοτώθηκα. Εγώ αποφασίζω αν θα είμαι εκτεθειμένος, δεν ήθελα ποτέ να εκθέτω τους δικούς μου σε κίνδυνο.


Αίθουσες εκδηλώσεων, αίθουσες δεξιώσεων, Κατάλογος Επιχειρήσεων findall.gr\nΑίθουσες εκδηλώσεων, αίθουσες δεξιώσεων για γάμους, βαφτίσεις, κοινωνικές εκδηλώσεις, χορούς συλλόγων και σωματίων. Αίθουσες εκδηλώσεων σε όλη την Ελλάδα για να μπορέσετε να βρείτε αυτήν που σας ταιριάζει. Αν πάλι είστε επαγγελματίας του χώρου, καταχωρήστε εδώ την επιχείρησή σας και αποκτήστε άμεσα επισκέπτες στην ιστοσελίδα σας.\nΕπιλέξτε τις αίθουσες δεξιώσεων των Αμαδρυάδων, για όλες τις κοινωνικές εκδηλώσεις που επιθυμείτε. Γάμος, βάπτιση, γιορτές, επαγγελματικές επιτυχίες. Επισκεφθείτε την ιστοσελίδα μας για παραπάνω πληροφορίες.\nΣτο συγκρότημα Chris Eve στην Κομοτηνή, λειτουργούν τρείς αίθουσες πολλαπλών χρήσεων καθώς και ένας υπαίθριος χώρος εκδηλώσεων για τους θερινούς μηνες. Ολοι οι χώροι συνεδρίων είναι εξοπλισμένοι πλήρως τεχνολογικά με όλα τα απαραίτητα οπτικοακουστικά μέσα, καθώς και συμπληρωματικό εξοπλισμό απαραίτητο για την κάλυψη των αναγκών της εκδήλωσης σας.\nH Pietris Catering με διακριτική φροντίδα και άψογο επαγγελματισμό εγγυάται την επιτυχία της εκδήλωσή σας με τον καλύτερο τρόπο.\nΚτήματα γάμου Βαρυμπόμπη με εκκλησία. Ό,τι χρειάζεστε για την ημέρα του γάμου και της βάπτισης σας το προσφέρουμε.\nΔείτε ιδέες και συμβουλές για την επιτυχημένη οργάνωση εορταστικών εκδηλώσεων όπως δεξιώσεις γάμων, συγκεντρώσεις μετά από βαφτίσια και άλλες μορφές συνάξεων.\nΜε θέα την Ακρόπολη, ο πολυχώρος δεξιώσεων Ελαιών Loft, αφιερωμένος στην τέχνη και την γεύση, που μπορεί να φιλοξενήσει κάθε είδους εκδήλωση, σας περιμένει στο Βοτανικό. Στο roof garden η φωτισμένη Αθήνα θα αποτελέσει το ιδανικό σκηνικό για την εκδήλωση σας, σε έναν άνετο χώρο που περικλείεται από γυαλί, ελαιόδεντρα και φώς.\nΟι αίθουσες δεξιώσεων Καρβούνης στα Ιωάννινα, είναι ένας πολυμορφικός χώρος συνολικής έκτασης 1000 τμ με δυνατότητα εστίασης έως και 800 ατόμων. Φιλοδοξούμε να στεγάσουμε στις αίθουσές μας κάθε ιδιαίτερο γεγονός της ζωής σας όπως γάμος, βαφτίσια ή παιδικά πάρτι.\nΣτο λόφο του Ντοροττό στη Σαλαμίνα, στο Κτήμα Leo, έχουμε αναπτύξει χώρους απο τους πλέον πλήρεις και κατάλληλους για κοινωνικές ή επαγγελματικές εκδηλώσεις. Η θέα είναι μαγευτική οποιαδήποτε ώρα και κάτω από οποιεσδήποτε καιρικές συνθήκες.\nΤο κτήμα Δικαιούλια είναι ένας ονειρεμένος χώρος στο Κορωπί που διαθέτει την αισθητική και την κομψότητα για να φιλοξενήσει κάθε είδους εκδήλωση. Επισκεφτείτε μας για γάμο, βαφτίσια, cocktail party, επίδειξη μόδας, δεξίωση αλλά και οποιαδήποτε άλλη εκδήλωση επιθυμείτε να διοργανώσετε, κοινωνική, επαγγελματική, διαφημίσεις, video-clips, καθώς και τηλεοπτικές παραγωγές.\nΜε διακριτική φροντίδα και άψογο επαγγελματισμό, σκοπός μας στο Κτήμα Ορεινό στην Πάρνηθα, είναι η διοργάνωση της δεξίωσης των ονείρων σας. H πολύχρονη και καταξιωμένη εμπειρία μας στον χώρο της γαστρονομίας και της μαζικής εστίασης, το υψηλό επίπεδο υπηρεσιών αλλά και οι υπερσύγχρονες εγκαταστάσεις εγγυώνται την άψογη οργάνωση της κάθε εκδήλωσης.\nΟδός Κασσάνδρας αιθουσες εκδηλωσεων\nΣυνεδριακό Κέντρο Πολλαπλών χρήσεων συνδεόμενο με το ξενοδοχείο, κατάλληλο για κάθε είδους εκδηλώσεις, 22χιλ. από την Καρδίτσα, με υπέροχη θέα, σε έναν από τους πιο δημοφιλείς προορισμούς στην Ελλάδα, στη Λίμνη Πλαστήρα. Καλύπτουμε όλες σας τις ανάγκες από εκλεκτά μενού με τοπικές αλλά και διεθνές γεύσεις, διακόσμηση τραπεζιών, ζωντανή μουσική αλλά και DJ.\nΤα Βλαχάκια - Αίθουσα δεξιώσεων\nΗ αίθουσα δεξιώσεων βρίσκεται στον 1ο όροφο και διαθέτει 180 θέσεις. Αναλαμβάνουμε κάθε είδους κοινωνικά γεγονότα και δεξιώσεις που εγγυώνται την επιτυχία των ιδιαίτερων στιγμών σας.\nΑίθουσες εκδηλώσεων, αίθουσες δεξιώσεων


Συχνές ερωτήσεις για το καζίνο JackpotCity | Όλα όσα χρειάζεστε\nΠοιος είναι ο πάροχος λογισμικού του JackpotCity;\nΤο JackpotCity υποστηρίζεται από την εταιρεία Microgaming, μία από τις θρυλικές εταιρείες στο χώρο των καζίνο. Η εμπειρία και η γνώση των προγραμματιστών είναι εμφανής σε όλα τα παιχνίδια, γεγονός που προσυπογράφει και η ημερομηνία ίδρυσής της το 1994.\nΔιαθέτει το JackpotCity Mobile Καζίνο;\nΝαι, με μια τεράστια γκάμα αγαπημένων παιχνιδιών mobile καζίνο υψηλής ποιότητας.\nΠώς μπορώ να επιλέξω γλώσσα;\nΚάντε απλώς κλικ στην καρτέλα γλώσσας/περιοχής και επιλέξτε τη γλώσσα της επιλογής σας. Θα οδηγηθείτε στην τοποθεσία της επιλογής σας.\nΔιαθέτει το JackpotCity άδεια λειτουργίας;\nΦυσικά! Με αδειοδότηση και επίβλεψη από την Αρχή Παιγνίων της Μάλτας, ενώ επίσης φέρουμε ανεξάρτητη πιστοποίηση από τον οργανισμό eCOGRA για την ασφάλεια και τη δικαιοσύνη.\nΝαι, πολλά από τα πλέον δημοφιλή παιχνίδια καζίνο είναι διαθέσιμα για δωρεάν παιχνίδι χωρίς καταθέσεις, καθώς και για πονταρίσματα με αληθινά χρήματα.\nΤα παιχνίδια δεν ξεκινάνε ή δεν σταματάνε - τι συμβαίνει;\nΟρισμένες φορές τα καρούλια των κουλοχέρηδων ή οι τροχοί ρουλέτας στα παιχνίδια μας δεν σταματάνε ή οι τα φύλλα δεν ανοίγουν. Αυτό οφείλεται συνήθως σε σύνδεση χαμηλής ταχύτητας και θα επιλυθεί μόνο του. Τα αποτελέσματά σας θα εμφανιστούν όταν η σύνδεση εδραιωθεί εκ νέου.\nΠώς μπορώ να ανοίξω ένα λογαριασμό στο JackpotCity;\nΤο μόνο που πρέπει να κάνετε είναι να μεταβείτε στη σελίδα εγγραφής και να καταχωρήσετε όλες τις απαραίτητες προσωπικές πληροφορίες. Με τον τρόπο αυτό θα έχετε πρόσβαση σε όλα τα παιχνίδια καζίνο και θα μπορείτε να προβαίνετε άμεσα σε καταθέσεις.\nΠοιες είναι οι διαθέσιμες μέθοδοι τραπεζικών συναλλαγών;\nΓια τον ολοκληρωμένο κατάλογο των επιλογών κατάθεσης και ανάληψης, μεταβείτε στη σελίδα τραπεζικών συναλλαγών και ανακαλύψτε τις διαθέσιμες επιλογές στη γεωγραφική σας τοποθεσία.\nΠώς μπορώ να διεκδικήσω το μπόνους μου;\nΕγγραφείτε στο καζίνο μας και προβείτε στην πρώτη κατάθεση στο λογαριασμό σας. Κατόπιν, όταν είστε έτοιμοι να διεκδικήσετε το μπόνους, απλώς συνδεθείτε στο λογαριασμό σας και ακολουθήστε τις εύκολες οδηγίες που θα σας καθοδηγήσουν σε όλη τη διαδικασία.\nΠόσα παιχνίδια είναι διαθέσιμα στο JackpotCity;\nΠροσφέρουμε περισσότερα από 500 online παιχνίδια καζίνο και περισσότερες από 200 εκδόσεις για mobile καζίνο, ενώ προσθέτουμε τακτικά νέα παιχνίδια.\nΠώς λειτουργεί ένα τουρνουά κουλοχέρηδων;\nΣε ένα τουρνουά κουλοχέρηδων ανταγωνίζεστε άλλους παίκτες. Σας δίνουμε συγκεκριμένο ποσό πίστωσης και καλείστε να το παίξετε σε συγκεκριμένα μηχανήματα εντός συγκεκριμένου χρονικού ορίου. Η ομάδα των παικτών με τα μεγαλύτερα κέρδη στο τέλος του τουρνουά προκρίνεται στον επόμενο γύρο και αυτό συνεχίζεται έως ότου στεφθούν οι νικητές.\nΜπορεί να κερδίσετε μεγάλα ποσά ποντάροντας πολύ λίγα χρήματα και έχετε επίσης το πλεονέκτημα να γνωρίζετε ακριβώς το ποσό που πρόκειται να ξοδέψετε προτού ξεκινήσετε το παιχνίδι. Είναι κάτι πολύ νέο και διαφορετικό που αρέσει σε πολλούς παίκτες.\nΤι είναι ο live ντίλερ;\nΟ live ντίλερ είναι ένας επαγγελματίας κρουπιέρης ή ντίλερ που εργάζεται σε τραπέζια με live ντίλερ σε online καζίνο όπως το JackpotCity. Μπορείτε να παίξετε μπλάκτζακ, μπακαρά, ρουλέτα και ζάρια με τον τρόπο αυτό, ενώ ο live ντίλερ θα μοιράζει τα χαρτιά, θα ρίχνει τα ζάρια ή θα γυρίζει τον τροχό σε πραγματικό χρόνο.\nΗ δράση μεταδίδεται μέσω τροφοδοσίας βίντεο σε πραγματικό χρόνο και εμφανίζεται στην οθόνη σας, έτσι ώστε να μπορείτε να παρακολουθείτε την εξέλιξη του παιχνιδιού. Είναι μια συναρπαστική, νέα εξέλιξη των παλιών αγαπημένων παιχνιδιών καζίνο και προσφέρει την πιο καθηλωτική εμπειρία παιχνιδιού στο online και mobile καζίνο!\nΞεχάσατε τον κωδικό; Πατησε Εδω


Σακελλαρίδη : Με σκεπτικισμό αντιμετωπίζουν την ελληνική αγορά οι προμηθευτές\nΗ πολιτική αβεβαιότητα που έχει δημιουργηθεί το τελευταίο καιρό στην Ελλάδα επηρεάζει την εξαγωγική προσπάθεια που καταβάλει η χώρα τα τελευταία χρόνια, επισήμανε η πρόεδρος του Πανελληνίου Συνδέσμου Εξαγωγέων Χριστίνα Σακελλαρίδη, κατά την παρουσίαση του προγράμματος κατάρτισης και πιστοποίησης 3.600 νέων ανέργων που θα ξεκινήσει από τον Ιανουάριο.\nΗ κυρια Σακελλαρίδη , αποκάλυψε ότι υπάρχει ιδιαίτερος σκεπτικισμός αυτή τη στιγμή από τους ξένους προμηθευτές και τόνισε ότι ο εξαγωγικός ιστός της χώρας -και όχι μόνο- δεν αντέχει άλλα πλήγματα.\nΑπό την πλευρά του ο πρόεδρος του Συνδέσμου Εξαγωγέων Βορείου Ελλάδος (ΣΕΒΕ) Κυριάκος Λουφάκης σχολιάζοντας τις πολιτικές επιπτώσεις στην αγορά ανέφερε: «η χώρα βρίσκεται στα πρώτα στάδια της ανάρρωσής της μετά από μια βαθιά ασθένεια. Είναι ένας οργανισμός που μπορεί πολύ εύκολα να καταστραφεί».\nΚαι πρόσθεσε: «αυτό που συμβαίνει σήμερα θα είχε πολύ μικρότερες συνέπειες αν συνέβαινε δύο χρόνια αργότερα ενώ θα ήταν ακόμη χειρότερα αν συνέβαινε ένα χρόνο πριν».\nΟ υφυπουργός Εργασίας Ιωάννης Πλακιωτάκης υποστήριξε ότι δεν υπάρχει η πολυτέλεια να διαφωνούμε σε επίπεδο πολιτικό, προσωπικό ή κομματικό.\n«Η χώρα» όπως είπε ο ίδιος «έχει κάνει τεράστια βήματα το τελευταίο διάστημα προτάσσοντας το εθνικό συμφέρον παραμερίζοντας το οποίο πολιτικό και έχουμε την υποχρέωση να συναινέσουμε, να συμφωνήσουμε.\nΗ χώρα έχει όλες τις δυνατότητα να πάει μπροστά. Και τώρα που είναι η ώρα να βγούμε στο ξέφωτο κάποιοι προσπαθούν να μας γυρίσουν πίσω με αφορμή την εκλογή του Προέδρου της Δημοκρατίας».\nΜέσω του προγράμματος αυτού όπως είπε ο πρόεδρος της Ελληνικής Εταιρίας Διοικήσεως Επιχειρήσεων (ΕΕΔΕ) Κωνσταντίνος Λαμπρινόπουλος, θα παρασχεθούν εξειδικευμένες και εξατομικευμένες συμβουλευτικές υπηρεσίες και κατάρτιση και πιστοποίηση στους νέους ανέργους.\nΌσοι νέοι ενταχθούν στο πρόγραμμα θα εκπαιδευτούν για 150 ώρες (3-4 μήνες) και θα λάβουν 5 ευρώ την ώρα ενώ παράλληλα θα είναι ασφαλισμένοι στο ΙΚΑ. Συνολικά για το συγκεκριμένο πρόγραμμα θα διατεθούν πόροι ύψους 9,360 εκατ. ευρώ.\nΠαυλόπουλος: «Η ευρωζώνη δεν φτιάχτηκε για τα μνημόνια»\nΤο πολιτικό στίγμα που θα ακολουθήσει ο νέος Πρόεδρος της Δημοκρατίας ...\n«Μετρά» τις πολιτικές εξελίξεις το Χ.Α.\nΈρχεται το πρώτο πολιτικό θρίλερ στην ελληνική τηλεόραση;\nΓια πρώτη φορά στην ελληνική τηλεόραση συζητιέται να προβληθεί ένα ...


Πρόκειται για το μεγαλύτερο αρχιτεκτονικό τύπο μεδρεσέ με ορθογωνική αυλή εντυπωσιακών διαστάσεων. Στα κτίρια αυτά εντοπίζονται στοιχεία βιοκλιματικού σχεδιασμού, όπως και στο άμεσα γειτνιάζον Ulu cami. Επίσκεψη σε παραδοσιακά σπίτια της παλιάς πόλης.\n15:30 Αναχώρηση για το Uzundere. Επίσκεψη στον υδροηλεκτρικό σταθμό της περιοχής. Ο σταθμός αποτελεί πόλο τουριστικής έλξης. Συνέντευξη από τους υπεύθυνους του σταθμού και τους εργαζόμενους σε αυτόν.\n23:30 Διανυκτέρευση στο οικοτουριστικό συγκρότημα Yesil beg Camping κοντά στο Yusufeli. Πρόκειται για μια σειρά ξυλόπηκτων κατασκευών δίπλα στο ποτάμι, μέσα στο δάσος, μία αναπάντεχα όμορφη κατάληξη της ημέρας.


ΗΟΜΕ Fitness Celebrities Katy Perry: Το προγραμμα που τη βοηθαει να χασει τα κιλα της εγκυμοσυνης\n04.02.2021 | 20:57\nΤο 2020 ήταν σίγουρα μία πολύ καλή χρονιά για την Katy Perry. Ναι, υπάρχουν και αυτοί. Κυκλοφόρησε ένα άκρως πετυχημένο άλμπουμ και (φυσικά) έφερε στον κόσμο αυτό το πρώτο της παιδί, καρπό του κεραυνοβόλου έρωτα της, με τον εξίσου δημοφιλή ηθοποιό, Orlando Bloom. Το μωρό βγήκε από την κοιλίτσα της τον περασμένο Αύγουστο και η προσπάθεια για να χάσει τα κιλά της εγκυμοσύνης ξεκίνησε. Εξάλλου, σύντομα θα ξεκινήσει και ο νέος κύκλος του “American Idol”, με την ξανθιά -πλέον- τραγουδίστρια να κατέχει μία από τη θέση των κριτών. Ποιο είναι το πρόγραμμα που ακολουθεί για να πει “Αντίο” στα συγκεκριμένα κιλά; Πόσο συχνά γυμνάζεται; Για να δούμε…\nΜπορεί να πιστεύεις ότι η καθημερινότητα της Katy Perry είναι γεμάτη από… στερήσεις, όμως, αυτό φαίνεται ότι δεν ανταποκρίνεται στην πραγματικότητα. Κάθε άλλο. Η δημοφιλής τραγουδίστρια ακολουθεί τη γνωστή δίαιτα του Harley Pasternak, σύμφωνα με την οποία το μυστικό του αδυνατίσματος βρίσκεται στο να μοιράζεις το φαγητό σου σε 5 γεύματα την ημέρα, φροντίζοντας να μην αποκλείεις καμία διατροφική ομάδα.\nΗ μέρα της ξεκινάει με ένα δυναμωτικό πρωινό με χυλό βρώμης με μούρα, τα οποία εναλλάσσονται σε blueberries και cranberries, ανάλογα την εποχή που διανύουμε. Συμπληρώνεται με φρέσκο χυμό από πολλά φρούτα και κάπως έτσι δεν πεινάει και τόσο πολύ μετά, αφού οι φυτικές ίνες κάνουν την θαυματουργή δουλίτσα τους. Όπως αναφέρει στο αμερικάνικο People, τα ενδιάμεσα σνακ της περιλαμβάνουν χορταστική κινόα, σπαράγγια και σίγουρα όχι κάτι γλυκό – τουλάχιστον τους μήνες αυτούς. Για μεσημεριανό, η ίδια ακολουθεί (προς το παρόν) το χρυσό tip του να γεμίζει τα 2/3 του πιάτου που επιλέγει, μην μπορώντας να κρύψει την αδυναμία της στο ψητό κοτόπουλο, στα θαλασσινά, αλλά και στο ρύζι (το οποίο παρά τις κόντρες της με τον διαιτολόγο της) ακολουθεί στην κλασική και όχι καστανή του μορφή.\nΕκτός, όμως, από αυτά, η Katy φροντίζει να ακολουθεί μερικούς κανόνες, που όχι ρίχνουν τον αριθμό στη ζυγαριά, αλλά ανεβάζουν και την ψυχολογία της:\nΔεν ξεχνά να πίνει νερό (και μάλιστα καρύδας) πολύ συχνά, αφού το να αισθάνεται ενυδατωμένη τη βοηθά να συνεχίσει τη diet προσπάθεια της.\nΑπολαμβάνει λίγο μηλόξυδο παραπάνω, καθώς, σύμφωνα με το Prevention, είναι αυτό το μαγικό συστατικό που την βοηθά να αποτοξινώσει τον οργανισμό της με επιτυχία.\nΠαραλείπει σε γενικές γραμμές τα γλυκά, εκτός από τις στιγμές που η λιγούρα της “χτυπά” την πόρτα. Τότε, επιλέγει πιο υγιεινές εκδοχές με καστανή ζάχαρη και όχι μόνο.\nΝαι, τον πρώτο μήνα δεν ασχολήθηκε καθόλου με τις ασκήσεις και τα ροκανίσματα. Μετά, όμως, οι γυμναστικές…. επιδείξεις ξεκίνησαν. Η αγαπημένος τύπος άθλησης δεν είναι άλλος από τη Yoga, την οποία ξεκίνησε, πριν από μερικά χρόνια, ύστερα από μία αρκετά στρεσογόνο περίοδο. Σήμερα, λοιπόν, την βοηθάει, εκτός από το να εξασκήσει την ευλυγισία της, να αντιμετωπίσει το άγχος που πολλές φορές γεννούν οι πρώτοι μήνες μετά την γέννηση, αλλά και η ταυτόχρονη επιστροφή στα επαγγελματικά της σχέδια. Άσε που λίγο καιρό πριν μείνει έγκυος, ξεκίνησε τη Hot εκδοχή της.\nΓια τον ίδιο λόγο, άρχισε και διαλογισμό. Εκεί, παίρνει μία ανάσα μακριά από όλα, ενώ την ίδια στιγμή η ίδια αισθάνεται πιο κοντά από ποτέ στην καθημερινότητα και το μωρό της. Σε αυτή τη φάση ζωής, η Katy Perry ακολουθεί ασκήσεις με λίγα βάρη, ενώ τελευταία ανακάλυψε την μαγεία του στατικού ποδηλάτου και των οφελών του.